Π. Πυρπυρής, Η ΠΕΙΝΑ ΣΤΗΝ ΚΑΤΟΧΗ ΠΕΡΙΕΧΟΜΕΝΑ. Περιγραφή του σεναρίου...2. Η αποτύπωση της πείνας σε φωτογραφίες και εικαστικά έργα ΠΑΡΑΡΤΗΜΑ Α. - PDF\nΠ. Πυρπυρής, Η ΠΕΙΝΑ ΣΤΗΝ ΚΑΤΟΧΗ ΠΕΡΙΕΧΟΜΕΝΑ. Περιγραφή του σεναρίου...2. Η αποτύπωση της πείνας σε φωτογραφίες και εικαστικά έργα ΠΑΡΑΡΤΗΜΑ Α.\nDownload "Π. Πυρπυρής, Η ΠΕΙΝΑ ΣΤΗΝ ΚΑΤΟΧΗ ΠΕΡΙΕΧΟΜΕΝΑ. Περιγραφή του σεναρίου...2. Η αποτύπωση της πείνας σε φωτογραφίες και εικαστικά έργα ΠΑΡΑΡΤΗΜΑ Α."\n1 1 Π. Πυρπυρής, Η ΠΕΙΝΑ ΣΤΗΝ ΚΑΤΟΧΗ ΠΕΡΙΕΧΟΜΕΝΑ Περιγραφή του σεναρίου...2 Η αποτύπωση της πείνας σε φωτογραφίες και εικαστικά έργα ΠΑΡΑΡΤΗΜΑ Α.6 Οι κάρτες χωρισμού των ομάδων εργασίας ΠΑΡΑΡΤΗΜΑ Β.. 15 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 1- ΠΑΡΑΡΤΗΜΑ Γ ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 2 ΠΑΡΑΡΤΗΜΑ Δ.. 24 Οδ. Ελύτης, Άξιον Εστί Τα Πάθη ΠΑΡΑΡΤΗΜΑ Ε..31 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 3 - ΠΑΡΑΡΤΗΜΑ ΣΤ 32 Απόσπασμα από τη Ρωμιοσύνη του Γ. Ρίτσου ΠΑΡΑΡΤΗΜΑ Ζ.38\n2 2 Περιγραφή του εργαστηρίου Σκοπός του εργαστηρίου, το οποίο εστιάζει στη διατροφική κρίση που δοκίμασε τον ελληνικό λαό κατά την περίοδο της Κατοχής, είναι να πληροφορήσει τους μαθητές τι έγινε μετά την εισβολή των δυνάμεων του Άξονα στην Ελλάδα, τον Απρίλιο του 1941, να καταδείξει τις δυσκολίες που ενίοτε αντιμετωπίζουν οι άνθρωποι σε περίοδο πολέμου, αλλά και τι δυνάμεις αντίστασης που εμφανίζουν. Με μια σειρά βιωματικών δραστηριοτήτων οι μαθητές μεταφέρονται στην Ελλάδα εκείνης της εποχής, παρακολουθούν την εμφάνιση και τις συνέπειες του λιμού, βιώνουν την απελπισία και τον τρόμο, αναπτύσσουν ενσυναίσθηση, εκφράζουν τα συναισθήματά τους, ανακαλύπτουν το ρόλο που παίζει η Ιστορία στη ζωή μας, αποκτούν ιστορική συνείδηση. Ευελπιστούμε πως με τον τρόπο αυτό θα τους βοηθήσουμε να αναγνωρίσουν τις συνέπειες που επέφερε η πείνα για να μπορέσουν να αντιστρατευτούν στη δημιουργία συνθηκών που καταρρακώνουν θεμελιώδεις δημοκρατικές αξίες - ιδίως από τη στιγμή που η περίπτωση της συγκεκριμένης πείνας δεν είναι μοναδική και, γενικά, να υιοθετήσουν ενεργό και υπεύθυνη στάση απέναντι στα προβλήματα και τις απαιτήσεις των καιρών. Στόχοι: Να συνειδητοποιήσουν οι μαθητές τα αίτια του λιμού. Να έρθουν αντιμέτωποι με τα προβλήματα που η πείνα επέφερε στην καθημερινή ζωή και στις σχέσεις των ανθρώπων και να βιώσουν το αίσθημα της στέρησης. Να προβληματιστούν σχετικά με τη δύναμη της Ιστορίας να καθορίζει τις ζωές και τη μοίρα μας. Να αποκτήσουν ιστορική συνείδηση και να αναπτύξουν δεξιότητες ενσυναίσθησης. Να ενθαρρυνθούν ώστε να υιοθετούν συμπεριφορές που προάγουν τις δημοκρατικές αξίες και την ειρηνική συνεννόηση μεταξύ των λαών. Να αποκτήσουν συνείδηση της κοινωνικής και πολιτικής τους ευθύνης για τη διατήρηση και υποστήριξη της ειρήνης. Προτεινόμενη διάρκεια: Δύο διδακτικές ώρες Υλικά και Μέσα: Σχολικός πίνακας Χάρτης της Ελλάδας σε απλή ή διαδραστική μορφή Βιντεοπροβολέας Σύνδεση στο διαδίκτυο\n3 Προϋπάρχουσα γνώση Απαραίτητη για την επιτυχία του εργαστηρίου θεωρείται η προϋπάρχουσα γνώση και η εμπειρία/αντίληψη του δασκάλου γι αυτήν (ιστορική γνώση, ιστορική κουλτούρα, πολιτισμικό περιβάλλον, σχολική εμπειρία) πάνω στην οποία θα «οικοδομηθεί» η διδασκαλία (κοινωνικός εποικοδομητισμός). Οι μαθητές θα πρέπει να γνωρίζουν τα βασικά γεγονότα του 2 ου Παγκοσμίου Πολέμου. Αφόρμηση Ο εκπαιδευτικός, αφού προβάλει το βίντεο που τιτλοφορείται «Πείνα στον κόσμο» (διάρκειας 2:21 λεπτών - διαθέσιμο στη διεύθυνση https://www.youtube.com/watch?v=ubwh7_kff8c) καλεί τους μαθητές να αναρωτηθούν αν η πείνα είναι ένα σύγχρονο μείζον πρόβλημα που αφορά τις χώρες του λεγόμενου Τρίτου Κόσμου, ή αν είναι δυνατόν να εμφανιστεί σε οποιαδήποτε χώρα κάτω από συγκεκριμένες συνθήκες. Έπειτα τους προτρέπει να σκεφτούν αν οι Έλληνες έχουν κατά τον 20 ο αιώνα υποφέρει από λιμό και, αν ναι, πότε συνέβη αυτό. Περιττό να σημειωθεί ότι σε περίπτωση που η τάξη αγνοεί την κατοχική πείνα στη χώρα μας, ο εκπαιδευτικός με κατάλληλες ερωτήσεις «οδηγεί» τους μαθητές στην περίοδο της Κατοχής. Τους ενημερώνει επίσης ότι ο λιμός στη χώρα μας ήταν τέτοιος που μπορεί να συγκριθεί με τις πρόσφατες κρίσεις και τους λιμούς της Αφρικής. Στη συνέχεια, προκειμένου η τάξη να οικειωθεί το κλίμα της εποχής, ο εκπαιδευτικός προβάλλει είτε απόσπασμα (διάρκειας 5 λεπτών - από το λεπτό 9:54 έως το λεπτό 14:05) από το ντοκιμαντέρ της ΕΤ2 «1940 Γερμανική Κατοχή. Η καθημερινότητα των Ελλήνων» (διαθέσιμο στη διεύθυνση https://www.youtube.com/watch?v=-7qlp09cngy) είτε κάποιες από τις φωτογραφίες 1 και εικαστικά έργα που αποτυπώνουν την πείνα στην Ελλάδα την περίοδο της κατοχής (βλ. ΠΑΡΑΡΤΗΜΑ Α της παρούσας διδακτικής πρότασης) και ζητά από τους μαθητές να εκφράσουν μονολεκτικά τα συναισθήματα που τους προκαλούν. Τις απαντήσεις τους τις σημειώνει στον πίνακα πληροφορώντας τους ότι, 3 1 Ο εκπαιδευτικός καλό θα ήταν να ενημερώσει τους μαθητές ότι οι περισσότερες φωτογραφίες, ιδίως τα πορτρέτα παιδιών και ενηλίκων στα πρόθυρα του θανάτου, προέρχονται από το λεγόμενο «Μαύρο Λεύκωμα» που δημιούργησαν οι φωτογράφος Βούλα Παπαϊωάννου, που είχε φθάσει στην Ελλάδα εκ μέρους του Διεθνούς Ερυθρού Σταυρού και του χαράκτη Ι. Κεφαλληνού. Οι φωτογραφίες αυτές - πέρα από την καταγγελία της φυσικής εξόντωσης ενός ολόκληρου λαού από την πείνα- ήταν στρατευμένες σ έναν συγκεκριμένο στόχο (να σταλούν τρόφιμα στην Ελλάδα), γι αυτό απεικόνιζαν πάντα πρόσωπα χωρίς να προβαίνουν σε κανενός είδους γενίκευση. Έτσι, γινόταν απόλυτα κατανοητό ότι η αξία της ανθρώπινης ζωής μικραίνει όσο περισσότερο διαρκεί ο πόλεμος και ότι οι συνέπειες των πολέμων είναι εξαιρετικά επώδυνες με μεγαλύτερη διάρκεια από εκείνες των μαχών. Την απόγνωση για το παράλογο θέαμα που κλείνεται στις σελίδες του δηλώνουν, αντί προλόγου, οι στίχοι από το θρήνο της Εκάβης στις Τρωάδες του Ευριπίδη: «Τι με χρη σιγάν; Τι δε μη σιγάν; Τι δε θρηνήσαι;» Βλ. Σ. Κωνσταντινίδου, Η εικόνα του παιδιού στο φωτογραφικό έργο της Βούλας Παπαϊωάννου, Αριστοτέλειο Πανεπιστήμιο Θεσσαλονίκης, Φιλοσοφική Σχολή. Τμήμα Φιλοσοφίας και Παιδαγωγικής, Τομέας Παιδαγωγικής, Μεταπτυχιακός Κύκλος Σπουδών, Θεσσαλονίκη 2009, σελ και Φάνης Κωνσταντίνου, «Βούλα Παπαϊωάννου η φωτογράφος της Κατοχής», εφημερίδα «Η ΚΑΘΗΜΕΡΙΝΗ», Επτά ΗΜΕΡΕΣ, Σάββατο-Κυριακή Οκτωβρίου 1995.\n4 παρόλο που οι ελλείψεις σε τρόφιμα ήταν ορατές ήδη από την άνοιξη του 1941 (τότε άρχισε η διάθεση με δελτίο βασικών αγαθών όπως το ψωμί, το ρύζι, το λάδι και η ζάχαρη), ελάχιστοι πίστευαν πως από το φθινόπωρο οι ελλείψεις θα μεταβάλλονταν σε λιμό και πως οι θάνατοι από την πείνα θα ήταν η πρώτη μαζική εμπειρία των Ελλήνων, μια εμπειρία που ταυτίστηκε με την Κατοχή και σημάδεψε τις ζωές εκατοντάδων χιλιάδων. Χωρισμός των μαθητών σε ομάδες Για τον χωρισμό της τάξης σε 4 ομάδες εργασίας ο εκπαιδευτικός, χρησιμοποιώντας τις κάρτες που παρατίθενται στο ΠΑΡΑΡΤΗΜΑ Β, καλεί τους μαθητές να επιλέξουν τυχαία από μία. Οι κάρτες περιέχουν: α) μια συνταγή από την περίοδο του λιμού, β) το τραγούδι των Δ. Γκόγκου Μπαγιαντέρα («Του Κυριάκου του γαϊδούρι»), γ) μία μαρτυρία του Γ. Θεοτοκά και δ) στατιστικούς πίνακες θανόντων από τη διατροφική κρίση στην Ελλάδα του Δραστηριότητα 1 Οι μαθητές ιδίως μετά την ανάγνωση των Καρτών, οι οποίες μπορεί να αξιοποιηθούν από τον εκπαιδευτικό για σχολιασμό έχουν προετοιμαστεί συναισθηματικά και πνευματικά ώστε να διερευνήσουν τα αίτια του λιμού. Όση ώρα ένας από τους μαθητές μοιράζει τα Φύλλα Εργασίας της δραστηριότητας 1 που αντιστοιχούν σε καθεμιά από τις τέσσερις ομάδες εργασίας, ο εκπαιδευτικός ρωτά τους υπόλοιπους μαθητές τι κατά την άποψή τους προκάλεσε την πείνα στην Κατοχή. Τις απόψεις που διατυπώνονται εκπαιδευτικός τις ταξινομεί στον πίνακα. Στη συνέχεια καλεί τις ομάδες να μελετήσουν τα φύλλα εργασίας και να παρουσιάσουν με συντομία στην ολομέλεια τους λόγους για τους οποίους σημειώθηκε ο λιμός κατά την περίοδο της Κατοχής. (Τα Φύλλα Εργασίας της δραστηριότητας αυτής - που αντιστοιχούν ένα για κάθε ομάδα - παρατίθενται στο ΠΑΡΑΡΤΗΜΑ Γ) 4 Δραστηριότητα 2 Οι μαθητές καλούνται να κατανοήσουν τη συναισθηματική κατάσταση των ανθρώπων την περίοδο της διατροφικής κρίσης στη χώρα μας. Μετά τη πραγμάτευση των πηγών που περιέχονται στα Φύλλα Εργασίας της δραστηριότητας τούτης (βλ. ΠΑΡΑΡΤΗΜΑ Δ), κάθε ομάδα επιλέγει έναν εκπρόσωπο, ο οποίος θα καθίσει σε μία από τις τέσσερις καρέκλες που έχουν τοποθετηθεί στο κέντρο της αίθουσας με τρόπο που να σχηματίζουν έναν μικρό κύκλο. Από την καρέκλα αυτή ο κάθε εκπρόσωπος θα συστηθεί, θα διαβάσει την επιστολή που έγραψε η ομάδα του και θα απαντήσει σε πιθανές ερωτήσεις των υπολοίπων μαθητών σχετικά με τη ζωή και τα συναισθήματά του. Οι εκπρόσωποι των ομάδων θα παραμείνουν στις νέες τους θέσεις, ώστε με την προτροπή του εκπαιδευτικού να «δώσουν τον τόνο» στο άσμα δ «Ένα το χελιδόνι» (από το Άξιον Εστί Τα Πάθη του Οδ. Ελύτη) που ο εκπαιδευτικός θα καλέσει με το\n5 πέρας των αναγνώσεων να το τραγουδήσει όλη η τάξη. Οι στίχοι παρατίθενται στο ΠΑΡΑΡΤΗΜΑ Ε). Εναλλακτικά, ο εκπαιδευτικός μπορεί να προβάλει ένα απόσπασμα από την ταινία των Αλ. Σακελλάριου Χρ. Γιαννακόπουλου «Οι Γερμανοί ξανάρχονται» (προτείνεται η σκηνή όπου στους ήρωες έχει σερβιριστεί κρέας, πιθανώς του πειναλέου σκύλου Φλοξ). Η ταινία είναι διαθέσιμη στη διεύθυνση https://www.youtube.com/watch?v=vkqavtcodls Δραστηριότητα 3 Οι ομάδες καλούνται τώρα με βάση τις πηγές που περιέχονται στα Φύλλα Εργασίας αυτής της δραστηριότητας (βλ. ΠΑΡΑΡΤΗΜΑ ΣΤ) να παρουσιάσουν είτε ένα δρώμενο είτε μια παγωμένη εικόνα (ταμπλό βιβάν) που να αποδίδει τους τρόπους με τους οποίους αντιμετωπίστηκε ο λιμός. Σημειωτέον ότι, παρότι θίγονται τα συμπτώματα ανομίας που επέφερε ο λιμός, στο επίκεντρο των πηγών που παρατίθενται στα φύλλα εργασίας βρίσκεται η οργάνωση συσσιτίων, μα και η επιθυμία ιδίως μετά το καλοκαίρι του 1942 για ζωή και το όραμα για τη δημιουργία μιας νέας κοινωνίας. Μετά το πέρας των παρουσιάσεων των ομάδων ο εκπαιδευτικός προβάλει το απόσπασμα από τη Ρωμιοσύνη του Γ. Ρίτσου «Σώπα όπου να ναι» και διαγράφει με ένα Χ τα αρνητικά συναισθήματα που είχε σημειώσει στον πίνακα κατά την αφόρμηση. Το μελοποιημένο ποίημα βρίσκεται στη διεύθυνση https://www.youtube.com/watch?v=qln0b2ji3nm και οι στίχοι παρατίθενται στο ΠΑΡΑΡΤΗΜΑ Ζ. Εναλλακτικά, εν είδει συνολικής θεώρησης μπορεί να προβάλει το ντοκιμαντέρ «Η πείνα την περίοδο της Κατοχής», που βρίσκεται στη διεύθυνση https://www.youtube.com/watch?v=4_vwl2mdmuw. 5\n6 6 ΠΑΡΑΡΤΗΜΑ Α ΠΑΡΑΡΤΗΜΑΤΑ Χαράλαμπος Στέφος, «Κατοχή-Πείνα» 2 2 Πρόκειται για 62 έργα, άλλα με κάρβουνο σε χαρτί/χαρτόνι, άλλα σε πανί κάμποτ με χρώμα, 3-4, λίγες τέμπερες και μελάνι. Ο καλλιτέχνης άρχισε τη σειρά στις αρχές της δεκαετίας του 1960 και την ολοκλήρωσε στα μέσα της ίδιας δεκαετίας.\n7 7 Χ. Στέφος: «Έχοντας βιώσει τα δύσκολα και σκοτεινά χρόνια της Κατοχής, θεωρώ δικαίωμα, αλλά ταυτόχρονα και χρέος μου, να μεταδώσω στις νέες γενιές, αλλά και σ αυτές που θα ρθουν, εικόνες, συναισθήματα και μηνύματα ενός ολόκληρου λαού που αγωνίστηκε, πάλεψε σκληρά για την απελευθέρωση του και έπειτα από τη θυσία και την αυτοθυσία πολλών συνανθρώπων μας την πέτυχε. Εγώ ήμουν παιδί τότε, αλλά οι σκληρές εικόνες και ο συνεχής φόβος από το ρυθμικό πάτημα της μπότας του κατακτητή κι απ τον ήχο των αεροπλάνων έχουν τυπωθεί βαθιά στην ψυχή μου. Έντονο και αξεπέραστο βίωμά μου στάθηκε η πείνα κι ο ανελέητος αγώνας για επιβίωση. Κι επειδή θεωρώ το παρόν και το μέλλον άρρηκτα συνδεδεμένο με το παρελθόν, αποφάσισα να αποτυπώσω τα συναισθήματα και τα βιώματα αυτής της σκληρής εποχής πάνω στον μουσαμά. Για να θυμάμαι εγώ και οι συνομήλικοι μου, για να μαθαίνουν οι νέοι και οι μεταγενέστεροι. Γιατί μια εικόνα ισοδυναμεί με χίλιες λέξεις και αποδεσμεύει συναισθήματα. Νιώθω συνάμα άτυχος και τυχερός που έζησα αυτά τα χρόνια. [ ] Εύχομαι να μην ζήσουν τα παιδιά μας τέτοιες δύσκολες στιγμές. Εύχομαι, όμως, ταυτόχρονα, να μάθουν να αποκτούν αξίες και ιδανικά σε σωστούς δρόμους, έστω κι αν είναι δυσκολοδιάβατοι και μακριοί. Η ζωή άλλωστε, κερδίζεται, δεν χαρίζεται». Πηγή: Ελλάδα: Ο λιμός του\n8 8 Σχέδιο του Ορέστη Κανέλλη\n9 9 Σχέδιο του Ι. Κεφαλληνού\n15 15 ΠΑΡΑΡΤΗΜΑ Β ΚΑΡΤΑ Α ΟΜΑΔΑ 1 Του Κυριάκου το γαϊδούρι Στίχοι, Μουσική κι ερμηνεία : Δημήτρης Γκόγκος, Μπαγιαντέρας Του Κυριάκου το γαϊδούρι το `χαν όλοι τους για γούρι, σαν γυρνούσε στο παζάρι το `χαν για κρυφό καμάρι. Με κουδούνια στολισμένο, λαχανίδα φορτωμένο, μες στις γειτονιές γυρνούσε, ταλαράκια οικονομούσε. Το είχε σαν μικρό παιδάκι και γι αυτό το `χει μεράκι. Του το σφάξαν ένα βράδυ για μοσχάρι στο σκοτάδι. του το σφάξαν ένα βράδυ με την πείνα την μεγάλη. Τώρα μοναχός στους δρόμους τα καλάθια του στους ώμους διαρκώς παντού κοιτάζει, το γαϊδούρι του φωνάζει. ΚΑΡΤΑ Β ΟΜΑΔΑ 2 22 Νοεμβρίου 1941 Το θέαμα ανθρώπων που πέφτουν στο δρόμο από την πείνα έχει γίνει κάτι απλό, καθημερινό. Μερικοί στέκουνται, προσπαθούν να βοηθήσουν με κάτι φαγώσιμα ή με λίγα χρήματα, ξέροντας πόσο ασήμαντη είναι η βοήθειά τους. Οι περισσότεροι κάνουν πως δε βλέπουν. Με τι εκπληκτική ευκολία γίναμε αναίσθητοι! Σε ορισμένες στιγμές νιώθω τόση ντροπή, σα να ήμουνα εγώ ο υπεύθυνος για ό,τι συμβαίνει. Γ. Θεοτοκάς, Τετράδια Ημερολογίου, Εστία, Αθήνα ΚΑΡΤΑ Γ ΟΜΑΔΑ 3 Τον πρώτο χειμώνα της Κατοχής εξαφανίστηκαν από την Αθήνα λόγω του λιμού οι γάτες και οι σκύλοι. Η Αστυνομία συνέλαβε κάποιον που προσπαθούσε να πουλήσει σκύλο σαν ως αρνάκι γάλακτος. Άλλος συνελήφθη να πουλάει κοκκινιστές γάτες στην κατσαρόλα, ενώ µια γάτα ήταν γδαρμένη και την πωλούσε για κουνέλι. Σε κάποια συνοικία της Αθήνας µια γυναίκα έσφαζε σκυλιά, τα μαγείρευε και τα πουλούσε ως φαγητό. Όταν πιάστηκε, είχε μαγειρέψει έναν σκύλο µε κολοκυθάκια. Το σκληρό κρέας είχε βάλει σε υποψίες έναν πελάτη που μασούσε το κρέας και δεν\n16 μπορούσε να το καταπιεί. Τον Μάρτιο του 1942 συνελήφθη κάποιος που είχε µαζί του τρεις γαϊδουροκεφαλές και τις πήγαινε σε εστιατόριο. Ελένη Νικολαΐδου, Οι συνταγές της πείνας. Η ζωή στην Αθήνα την περίοδο της Κατοχής, Οξυγόνο, Αθήνα 2011 (Διασκευή). ΚΑΡΤΑ Δ- ΟΜΑΔΑ 4 16 ΔΗΛΩΘΕΝΤΕΣ ΘΑΝΑΤΟΙ ΣΤΗΝ ΑΘΗΝΑ, (ΚΑΤΑ ΜΗΝΑ ΚΑΙ ΕΤΟΣ) Ιανουάριος Φεβρουάριος Μάρτιος Απρίλιος Μάιος Ιούνιος Ιούλιος Αύγουστος Σεπτέμβριος Οκτώβριος Νοέμβριος Δεκέμβριος Γενικά, μεταξύ του Οκτωβρίου 1941 και του Οκτωβρίου 1942, σημειώθηκαν θάνατοι από ασιτία μόνο σε Αθήνα και Πειραιά. Ο πίνακας αντλείται από το: Χρ. Λούκος, «Η πείνα στην κατοχή. Δημογραφικές και κοινωνικές διαστάσεις», στο Χατζηιωσήφ Χρ. - Παπαστράτης Πρ. (επιμ), Ιστορία της Ελλάδας του 20 ου αιώνα, τ. Γ2, Βιβλιόραμα, Αθήνα 2007.\n17 ΠΑΡΑΡΤΗΜΑ Γ ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 1 Ομάδα 1 Αφού μελετήσετε την πηγή που ακολουθεί, να συντάξετε ένα σύντομο κείμενο στο οποίο θα αναφέρετε τους λόγους για τους οποίους σημειώθηκε ο λιμός κατά την περίοδο της Κατοχής. Τις δεκαετίες του 1920 και 1930 η Ελλάδα είχε να αντιμετωπίσει τις συνέπειες του 1 ου Παγκοσμίου Πολέμου, της Μικρασιατικής Καταστροφής, αλλά και να ξεπεράσει τις οικονομικές επιπτώσεις και να αφομοιώσει το ενάμισι περίπου εκατομμύριο προσφύγων που δέχθηκε από τη Μικρά Ασία. Οι ελληνικές κυβερνήσεις του μεσοπολέμου έλαβαν δραστήρια μέτρα και προχώρησαν σε μεταρρυθμίσεις για την αύξηση της γεωργικής παραγωγής. Παρ όλα αυτά, η εγχώρια παραγωγή δεν ήταν αρκετή για να θρέψει ολόκληρο τον ελληνικό πληθυσμό και να εξασφαλίζει την αυτάρκεια της χώρας σε τρόφιμα και οι εισαγωγές αγαθών εξακολουθούσαν να είναι αναγκαίες. Όσο πλησίαζε η έκρηξη του 2 ου Παγκοσμίου Πολέμου τόσο επιδεινωνόταν η οικονομική κατάσταση της Ελλάδας. Οι τοπικές επιστρατεύσεις, οι στρατιωτικές προπαρασκευές και η εκτέλεση αμυντικών έργων απορροφούσαν ολοένα και περισσότερα αποθεματικά ποσά. Ταυτόχρονα ο κίνδυνος της σύρραξης προξένησε πανικό στον λαό, με αποτέλεσμα την πρωτοφανή αγοραστική κίνηση σε ολόκληρη τη χώρα που εξαφάνισε κάθε διαθέσιμο απόθεμα αγαθών. Η έκρηξη του 2 ου Παγκοσμίου Πολέμου το 1939 προκάλεσε δυσχέρειες στο εξωτερικό εμπόριο της χώρας, γεγονός που επέφερε αναπόφευκτες συνέπειες στον απαραίτητο εφοδιασμό από το εξωτερικό και κατ επέκταση στον επισιτισμό του ελληνικού πληθυσμού. Οι εισαγωγές σταμάτησαν εντελώς, ενώ πολλά εργοστάσια έκλεισαν είτε εξαιτίας της έλλειψης πρώτων υλών και καυσίμων είτε λόγω της επιστράτευσης. Η ναυτιλία, που αποτελούσε ζωτικό πόρο για τη χώρα, παρέλυσε, όπως και η αλιεία που απαγορεύτηκε για στρατιωτικούς λόγους. Οι μεταφορές, σιδηροδρομικές και οδικές, περιορίστηκαν στο ελάχιστο. Με την κήρυξη του πολέμου από τους Ιταλούς ο στρατός, που είχε προτεραιότητα στη διατροφή, απορροφούσε μεγάλο μέρος από τα αποθέματα τροφίμων και έτσι λιγόστευαν συνεχώς οι ποσότητες που απέμεναν για τον αστικό πληθυσμό. Κάθε διαθέσιμο συνάλλαγμα φυλασσόταν για την αγορά πολεμοφοδίων. Σε αυτά ήρθε να προστεθεί η παρατεταμένη ξηρασία που οδήγησε σε μεγάλη μείωση της φθινοπωρινής σποράς (μόνο το 1/10 της κανονικής) αλλά και η έλλειψη σπόρων, λιπασμάτων, φυτοφαρμάκων και καυσίμων εξαιτίας του πολέμου. Επιπρόσθετα, το 1941 η σοδειά έπεσε στο μισό τόσο εξαιτίας του πολέμου αλλά και εξαιτίας των δυσμενών καιρικών συνθηκών. Όλα τα παραπάνω, κι άλλα ακόμη, συνέβαλαν στον λιμό που βασάνισε άλλους από τους Έλληνες από τον χειμώνα του 1941 ως το φθινόπωρο του 1942 και άλλους από το 1942 ως την άνοιξη του Γ. Ζαβάκος, «Η πείνα στην Ελλάδα της κατοχής», στο (Διασκευή). 17\n18 18 Ομάδα 2 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 1 Αφού μελετήσετε την πηγή που ακολουθεί, να συντάξετε ένα σύντομο κείμενο στο οποίο θα αναφέρετε τους λόγους για τους οποίους σημειώθηκε ο λιμός κατά την περίοδο της Κατοχής. Κατά τη διάρκεια του ελληνοϊταλικού πολέμου το ¼ του πληθυσμού της χώρας μας ήταν άπορο. Οι άποροι αυτοί βάσιζαν την επιβίωσή τους στα δημόσια συσσίτια που οργανώθηκαν κατά την διάρκεια του ελληνοϊταλικού πολέμου από εράνους που έγιναν στις ΗΠΑ. Με την είσοδο των γερμανικών δυνάμεων στη χώρα τον Απρίλιο του 1941 νέες κατηγορίες απόρων προστέθηκαν στις ήδη υπάρχουσες: οι οικογένειες των ναυτικών που αποκόπηκαν από την Ελλάδα και δεν μπορούσαν να στείλουν χρήματα, οι στρατιώτες από τα νησιά που δεν μπορούσαν για μήνες να γυρίσουν στα σπίτια τους εξαιτίας της έλλειψης μεταφορικών μέσων, οι «βομβόπληκτοι» που είχαν χάσει σπίτια και περιουσίες κατά τη διάρκεια των βομβαρδισμών κ.λπ.. Δεκάδες χιλιάδες ήταν και οι πρόσφυγες από την Ανατολική Μακεδονία, που οι περισσότεροι κατέφυγαν στη Θεσσαλονίκη. Πώς θα τρέφονταν όλοι αυτοί σε μια χώρα που δεν ήταν αυτάρκης ως προς τις διατροφικές της ανάγκες; Τι σήμαινε η έλλειψη αυτάρκειας; Το βασικό σημείο για να καταλάβει κανείς τι επακολούθησε στη διάρκεια της Κατοχής είναι ότι πριν από τον 2 ο Παγκόσμιο Πόλεμο η ελληνική ύπαιθρος μπορούσε να θρέψει τους κατοίκους της, όχι όμως και αυτούς των πόλεων. Σημειωτέον ότι το 1/7 του πληθυσμού της Ελλάδας ζούσε στην Αθήνα και τον Πειραιά. Όμως, ακόμη και αυτή η μικρή εγχώρια παραγωγή δεν μπορούσε να φτάσει στις πόλεις. Πρώτον, διότι δεν υπήρχαν μεταφορικά μέσα. Δεύτερον, διότι οι αρχές κατοχής απορροφούσαν ένα μεγάλο μέρος (περίπου το 40%) της ελάχιστης παραγωγής αγαθών, χωρίς να λογοδοτούν πουθενά. Με την εμπλοκή της Ελλάδας στον πόλεμο και ιδιαίτερα με την έναρξη της στρατιωτικής κατοχής της χώρας μειώθηκε η παραγωγή αγαθών σε ποσοστό πάνω από 50% (το 1942 το εγχώριο εισόδημα μειώθηκε ακόμη περισσότερο). Τα μόνα τρόφιμα στα οποία μπορούσαν να υπολογίσουν οι Έλληνες ήταν το λάδι, οι ελιές και τα σύκα. Τα υπόλοιπα διαθέσιμα τρόφιμα αποτελούσαν μικρό κλάσμα των ήδη ανεπαρκών προπολεμικών ποσοτήτων. Ακόμη, διακόπηκε σχεδόν πλήρως το εξωτερικό εμπόριο, με αποτέλεσμα να μείνουν πολλές πόλεις χωρίς τρόφιμα. Ταυτόχρονα, από την ελληνική πλευρά δεν υπήρχε κανένα σχέδιο αναγκαστικής συγκέντρωσης και διανομής τροφίμων. Η κυβέρνηση Τσουδερού (που φεύγοντας από τη χώρα πήρε μαζί της το απόθεμα σε χρυσό της Τράπεζας της Ελλάδας) επιχείρησε το 1941 να οργανώσει μεταφορά σιτηρών στη χώρα, αλλά οι Βρετανοί επέβαλαν αυστηρή απαγόρευση για στρατιωτικούς λόγους. Η κατοχική κυβέρνηση του στρατηγού Γ. Τσολάκογλου δοκίμασε να εφαρμόσει ένα αυτοσχέδιο σύστημα συγκέντρωσης τροφίμων, αλλά απέτυχε παταγωδώς. Παράλληλα, η κυβέρνηση αυτή\n19 νόμιζε πως οι αρχές κατοχής δεν θα ξεπερνούσαν ένα ορισμένο όριο στην απόσπαση του εγχώριου προϊόντος σεβόμενες τις αρχές του διεθνούς δικαίου. Όταν στο τέλος του καλοκαιριού του 1942 συνειδητοποίησε πως οι κατακτητές δεν ενδιαφέρονταν για το αν θα κατέρρεε η ελληνική οικονομία, ο λιμός είχε αρχίζει ήδη να θερίζει. Το συνδυαστικό αποτέλεσμα ήταν η πλήρης έλλειψη τροφίμων, η οποία οδήγησε κατ αρχάς σε ραγδαίο υποσιτισμό των απόρων, στη συνέχεια των φτωχότερων και μετά των μικροαστικών οικογενειών των πόλεων Η κατάσταση άρχισε να βελτιώνεται κάποιες περιοχές από το φθινόπωρο του 1942 και σε άλλες από την άνοιξη του Ε. Χεκίμογλου, «Η πολιτική οικονομία του λιμού», εφ. Ελευθεροτυπία Ιστορικά, τχ. 80/ 26 Απριλίου 2001 (Διασκευή).\n20 20 Ομάδα 3 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 1 Αφού μελετήσετε την πηγή που ακολουθεί, να συντάξετε ένα σύντομο κείμενο στο οποίο θα αναφέρετε τους λόγους για τους οποίους σημειώθηκε ο λιμός κατά την περίοδο της Κατοχής. Ενώ οι διεθνείς συνθήκες που είχαν υπογράψει οι Γερμανοί και οι Ιταλοί τούς υποχρέωναν να συντηρούν τα στρατεύματα κατοχής με τους δικούς τους πόρους και όχι εις βάρος της χώρας που υπέταξαν, οικειοποιήθηκαν, μόλις έφθασαν, και με διάφορους τρόπους, όσα τρόφιμα και λοιπά αγαθά βρέθηκαν στις κρατικές αποθήκες, καθώς και τα συναλλαγματικά αποθέματα των τραπεζών, επιταχύνοντας έτσι τον πληθωρισμό. Παράλληλα, με τις καθημερινές αυθαιρεσίες ή αγορές, που όμως δεν είχαν πραγματικό αντίκρισμα, συνέχισαν να συγκεντρώνουν αγροτικά προϊόντα για τις ανάγκες του στρατού κατοχής αλλά και για τις ανάγκες των χωρών τους. Ιδιαίτερα οι Γερμανοί, που είχαν και τον τελευταίο λόγο, συστηματικά, από την αρχή της Κατοχής, αλλά ακόμη και στους δραματικούς μήνες του χειμώνα και αργότερα, συγκέντρωναν σταθερά σημαντικές ποσότητες λαδιού και τις διοχέτευαν στη Γερμανία. Σύμφωνα με τον τότε πρόεδρο του Ελληνικού Ερυθρού Σταυρού Αλ. Ζάννα : «Οι Γερμανοί υπόσχονταν πάντοτε πως δεν θα κάνουν πλέον δήμευσι των προϊόντων μας και δη της σταφίδος, του σίτου στις βόρειες Επαρχίες, του λαδιού το οποίον μετέβαλον εις λίπος και έστελναν στη Γερμανία, αλλά ουδέποτε τήρησαν την υπόσχεσί τους. Και όχι μόνον αυτό, αλλά μας παρακολουθούσαν από κοντά και για το καθετί έφερναν εμπόδια». Έχει εύστοχα επισημανθεί ότι αποφασιστικό ρόλο στους θανάτους από ασιτία έπαιξε η στέρηση λιπαρών ουσιών και ότι τόσο η έλλειψη δημητριακών. Για τη Γερμανία η Ελλάδα αποτελούσε απλώς στρατηγική βάση για την κύρια επιδίωξή της, το να κερδίσει τον πόλεμο. Δεν την ενδιέφερε, τουλάχιστον στη φάση αυτή, να φροντίσει να μην καταστραφούν οι οικονομικές δομές και το ανθρώπινο δυναμικό της χώρας. Οι Ιταλοί, που είχαν μακροπρόθεσμες βλέψεις και έβλεπαν την Ελλάδα να παραμένει σταθερά στη μεταπολεμική σφαίρα επιρροής τους, ήταν λιγότερο κυνικοί στο θέμα της εκμετάλλευσης των κατακτημένων και δεν ήθελαν να αποξενωθούν τελείως μαζί τους. Ωστόσο, τα ελλείμματα που παρουσίαζε η επιμελητεία τους έκαναν συχνή την προσφυγή στη διαρπαγή ειδών διατροφής και λοιπών αγαθών, την αυθαιρεσία και τις συναλλαγές με τους μαυραγορίτες. Πάντως καθοριστικός παράγοντας για τις διαστάσεις που πήρε ο λιμός, και ο οποίος δεν μπορεί να αποδοθεί σε εξωγενή αίτια, ήταν η ίδια η δομή της ελληνικής κοινωνίας. Οι μεγάλες ανισότητες που υπήρχαν στην πρωτεύουσα και τις άλλες πόλεις, οι οποίες επλήγησαν, αναπόφευκτα προκάλεσαν και άνιση κατανομή των ανεπαρκών, ούτως ή άλλως, ποσοτήτων τροφίμων που υπήρχαν ή έφθαναν σ αυτές με την μαύρη αγορά. Από την πείνα πέθαιναν κυρίως άτομα που ανήκαν στις κατώτερες κοινωνικές βαθμίδες. Αλλά και οι εργαζόμενοι γρήγορα πείνασαν, αφού ο καλπάζων πληθωρισμός εξανέμιζε τις απολαβές τους και τα τυχόν μικρά\n21 χρηματικά τους αποθέματα. Το επιτιστικό πρόβλημα πήρε ανεξέλεγκτες διαστάσεις και λόγω του βαρύ χειμώνα του Το δριμύ ψύχος πάγωσε πολλά νοικοκυριά που ούτως ή άλλως θερμαίνονταν ελλιπώς, αλλά τώρα δεν είχαν τη δυνατότητα να ζεσταθούν με λίγα κάρβουνα ή καυσόξυλα. Το ψύχος έκανε ακόμη πιο ευάλωτους τους οργανισμούς που υπέφεραν από ασιτία και τις παρεπόμενες ασθένειες που αυτή προκάλεσε ή υπέθαλψε. Επιπρόσθετα, η ύπαιθρος έπαψε να τροφοδοτεί ομαλά τις πόλεις, εξαιτίας του ναυτικού αποκλεισμού της χώρας από τους Άγγλους και της κατάρρευσης των χερσαίων συγκοινωνιών λόγω των ανώμαλων συνθηκών και της έλλειψης βενζίνης.. Η κατάσταση άρχισε να βελτιώνεται κάποιες περιοχές από το φθινόπωρο του 1942 και σε άλλες από την άνοιξη του Χρ. Λούκος, «Η πείνα στην κατοχή. Δημογραφικές και κοινωνικές διαστάσεις», στο Χατζηιωσήφ Χρ. - Παπαστράτης Πρ. (επιμ), Ιστορία της Ελλάδας του 20 ου αιώνα, τ. Γ2. Γ2, Βιβλιόραμα, Αθήνα 2007, σ (Διασκευή).\n22 22 Ομάδα 4 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 1 Αφού μελετήσετε την πηγή που ακολουθεί, να συντάξετε ένα σύντομο κείμενο στο οποίο θα αναφέρετε τους λόγους για τους οποίους σημειώθηκε ο λιμός κατά την περίοδο της Κατοχής. Την περίοδο της Κατοχής επικράτησε σοβαρή διατροφική κρίση σε διαφορετικές περιοχές της Ελλάδος πλήττοντας τους πάντες, εκτός από τους πολύ εύπορους. Η διατροφική κρίση κυριάρχησε σε όλη τη διάρκεια της Κατοχής- κι όχι μόνο τον χειμώνα του αλλά με διακυμάνσεις χρονικές και γεωγραφικές. Για παράδειγμα, ενώ ο λιμός χτύπησε την Αθήνα τον χειμώνα του 1941, άλλες περιοχές, όπως η Ήπειρος, η Μακεδονία και η Πελοπόννησος, υπέφεραν, εξαιτίας της επίδρασης άλλων παραγόντων (κυρίως των μαζικών εκκαθαρίσεων), κατά κύριο λόγο τον χειμώνα του Την πείνα γνώρισαν και νησιά, όπως η Μύκονος, η Σύρος και πολλά άλλα. Ένας από τους λόγους που προκάλεσαν τον λιμός ήταν οι επιτάξεις και οι λεηλασίες από τους Γερμανούς και Ιταλούς, ιδίως σε περιοχές με χαμηλή παραγωγικότητα. Ωστόσο, για τη διατροφική κρίση δεν ευθύνονταν μόνο οι εκτεταμένες επιτάξεις που πραγματοποιήθηκαν από τους κατακτητές, γιατί αυτές αφορούσαν μόνο εμπορευματικά προϊόντα τα οποία είχαν ήδη αποθηκευτεί σε στρατιωτικές αποθήκες, όταν έφτασαν οι δυνάμεις των Γερμανών και των Ιταλών. Ο ναυτικός αποκλεισμός της Ελλάδας από τους Άγγλους, που πραγματοποιήθηκε για στρατιωτικούς λόγους και διήρκησε ένα χρόνο, ήταν ένας από τους σοβαρούς λόγους του λιμού. Κι αυτό γιατί αν και το 60% του πληθυσμού ήταν τότε αγρότες, η επιβίωσή του εξαρτάτο από τις εισαγωγές τροφίμων. Υπολογίζεται ότι προπολεμικά το 30%- 45% των σιτηρών πού κατανάλωνε ή χώρα, ήταν εισαγόμενα. Μπορεί λοιπόν εύκολα να κατανοήσει κανείς τις συνέπειες πού είχε ο αποκλεισμός στη διατροφική κατάσταση των Ελλήνων. Επιπλέον, η Ελλάδα μετά την παράδοσή της διαιρέθηκε όχι μόνο σε τρεις ζώνες Κατοχής (τη βουλγαρική (Βόρεια Ελλάδα), τη γερμανική (Αθήνα, Κρήτη και ορισμένα νησιά, τμήμα της Μακεδονίας) και την ιταλική (υπόλοιπη Ελλάδα)), αλλά και σε 13 ζώνες στρατιωτικής διοίκησης, μεταξύ των οποίων απαγορευόταν η μετακίνηση ανθρώπων ή προϊόντων. Αυτός ο κατακερματισμός της αγοράς και οι έλεγχοι των τιμών είχαν ως αποτέλεσμα να σταματήσει κάθε είδους νόμιμη εμπορική συναλλαγή, κάτι που οδηγούσε σε ολοκληρωτική εξάρτηση από την τοπική παραγωγή. Οι τιμές και οι ελλείψεις συγκεκριμένων προϊόντων διέφεραν από ζώνη σε ζώνη και εκτεθειμένα στον λιμό βρέθηκαν τα μέρη στα οποία δεν υπήρχε σημαντική παραγωγή τροφίμων: τα αστικά κέντρα, τα απομονωμένα ορεινά χωριά και τα μικρά νησιά. Στο πλαίσιο αυτό, εμφανίστηκε στην Ελλάδα η «μαύρη αγορά». Όλες οι μελέτες καταδεικνύουν πως το γεγονός ότι οι γεωργοί προτιμούσαν να πωλούν τα προϊόντα τους σε ιδιώτες που τα διέθεταν στη συνέχεια, τις περισσότερες φορές, στην μαύρη\n23 αγορά, συντέλεσε δραστικά στις κοινωνικές αλλαγές που επέφερε η Κατοχή. Και τούτο γιατί κάποιες κοινωνικές επαγγελματικές ομάδες (λ.χ. οι παραγωγοί, οι προμηθευτές τροφίμων κ.α.) πλούτισαν εις βάρος άλλων που αναγκάστηκαν να πουλήσουν τα περιουσιακά τους στοιχεία προκειμένου να επιβιώσουν. Επίσης αρκετοί μελετητές θεωρούν ότι η «μαύρη αγορά» - με την τεχνητή έλλειψη τροφίμων και τις αυξήσεις των τιμών που επέφερε διαδραμάτισε σημαντικό ρόλο και στη μεγέθυνση του προβλήματος της πείνας. Ωστόσο, η ιστορικός η Β. Χιονίδου, αμφισβητεί την άποψη ότι ο λιμός οφειλόταν στους «μαυραγορίτες» που δημιουργούσαν τεχνητές ελλείψεις τροφίμων. Σύμφωνα με τη Χιονίδου η «μαύρη αγορά» ήταν στην ουσία το μόνο μέρος από το οποίο μπορούσε κανείς, πλέον, να προμηθευτεί ορισμένα βασικά αγαθά. Σε αυτήν συμμετείχε αναγκαστικά όλος σχεδόν ο πληθυσμός, είτε ως αγοραστής είτε ως πωλητής, στο βαθμό που ήταν ο μοναδικός χώρος όπου έβρισκε κανείς τροφή. Από την άλλη πλευρά, παρ όλο που μεγάλο μέρος του πληθυσμού συμμετείχε στην παραοικονομία, κανείς δεν αναγνώριζε τον εαυτό του ως «μαυραγορίτη». Η «μαύρη αγορά» που γινόταν από τους πολλούς και όχι από τους λίγους απάλυνε κατά την άποψή της Χιονίδου - τις άμεσες επιπτώσεις του λιμού. 23 Διασκευασμένα αποσπάσματα από το βιβλίο της Β. Χιονίδου, Λιμός και θάνατος στην Κατοχική Ελλάδα, , μτφρ. Δημήτρης Μιχαήλ, Εστία, Αθήνα 2006.\n24 24 ΠΑΡΑΡΤΗΜΑ Δ ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 2 Ομάδα 1 Διαβάστε τα αποσπάσματα που ακολουθούν και μπείτε για λίγο στη θέση του Πέτρου. Στη συνέχεια γράψτε μια επιστολή προς έναν φίλο σας που κατοικεί σε χωριό, στην οποία: α) να του περιγράφετε τι ζείτε στην πόλη και β) να του ζητάτε ευγενικά να σας βοηθήσει. Α. Κάθε βράδυ η μητέρα τούς έφτιαχνε μια πηχτουλή και άνοστη σούπα, μα ό,τι κι αν πεις, σε χόρταινε κάπως Την τρώγανε χωρίς ψωμί, μονάχα ο παππούς, που άφηνε πάντα λίγο ψωμί από το μεσημέρι, το μασουλούσε τώρα. Το ψωμί, που παίρνανε με το δελτίο, ήτανε 40 δράμια 3 το άτομο. Ήτανε κίτρινο σαν κρόκος αυγού και λασπερό. Ψηνότανε πάνω σε μια λαδόκολλα και, άμα έκανες πως τη βγάζεις, έφευγε μαζί όλη η κόρα κι έτσι αναγκαζόσουνα να το τρως με το χαρτί. - Αν πετάτε το χαρτί, του 'λεγε ο φίλος του ο Σωτήρης, να μου το δίνετε. Ο Πέτρος ντράπηκε να του πει πως δεν το πετούσανε και του πήγαινε κάθε μέρα το δικό του μερίδιο, δηλαδή το λαδόχαρτο με την κολλημένη κόρα που ο Σωτήρης το καταβρόχθιζε λιμασμένα. Η μαμά μοίραζε το ψωμί μόλις το παίρνανε από το φούρνο κι έδινε σε καθέναν τη μερίδα του που την τύλιγε στην πετσέτα του φαγητού. Ο Πέτρος όσο ήτανε σπίτι όλο έτρεχε κι έκοβε ένα κομματάκι και σαν έφτανε η ώρα του φαγητού δεν του περίσσευε μπουκιά. Όλο υποσχότανε στον εαυτό του πως δε θα το αγγίξει, αλλά δεν τα κατάφερνε. [...] [ ] Μια μέρα, μόλις γυρίσανε από το σχολείο, του χτύπησε ο Σωτήρης φουριαστά την πόρτα. - Τρέχα! Στη γωνιά είναι ένας πεθαμένος..., λένε από την πείνα. Κατρακύλησαν τις σκάλες και βγήκανε στον δρόμο. Λίγο πιο κάτω από το σπίτι τους ήτανε μαζεμένος κόσμος. Δε βλέπανε τίποτα, σπρώξανε τον κόσμο και περάσανε ανάμεσα. Στα σκαλιά μιας πόρτας ήτανε καθισμένος ένας άντρας, δεν καταλάβαινες αν ήτανε νέος ή γέρος. Μια γυναίκα είχε πάρει το κεφάλι του στην αγκαλιά της και του χτυπούσε το πρόσωπο να τον συνεφέρει. Εκείνος άνοιξε μια στιγμή τα μάτια. -Τι έχεις; ρώτησε η γυναίκα. Ο άντρας έβγαλε μια παράξενη φωνή από το λαρύγγι του: -Πεινάααω. Η γυναίκα ανέβηκε τότε στο σκαλοπάτι και είπε στον κόσμο με δυνατή φωνή: -Πεινάει. Κάποιος του βαλε στο χέρι ένα κομμάτι ψωμί από γερμανική κουραμάνα. Μια γυναίκα του χώσε στο στόμα μερικές σταφίδες. Σε λίγο βγήκε μια κοπέλα από το 3 Περίπου 120 γραμμάρια.\n25 διπλανό σπίτι με μισό ποτήρι γάλα. Ο Πέτρος άφησε το Σωτήρη κι έφυγε. Ένιωσε μια κράμπα στο στομάχι. Στ' αυτιά του βούιζε η βραχνή και απόκοσμη φωνή του άντρα: Πεινάααω. Πήρε ένα δρομάκι στην τύχη και περπατούσε. Ήθελε να φωνάξει: Πεινάααω. Τα μάτια του άντρα, σαν άνοιξαν, ήτανε βαθιά μέσα στις κόγχες τους, στηριγμένα στο άπειρο... Έχωσε το χέρι του μέσα στην τσέπη του.. Ήτανε το λαδόχαρτο με την κόρα που είχε φυλαγμένο για το Σωτήρη. Το χωσε με βουλιμία στο στόμα του. Μασούσε καλά καλά το χαρτί και το κατάπινε. Σαν γύρισε στο σπίτι βρήκε τον Σωτήρη στην εξώπορτα. -Λένε, πως μπροστά στην εκκλησία πέσανε άλλοι τρεις από την πείνα. Είναι κι ένας αληθινά πεθαμένος 25 Άλκη Ζέη, Ο μεγάλος περίπατος του Πέτρου, Μεταίχμιο, Αθήνα 2011, σ Β. [Στην Τρίπολη] η πείνα μάς χώρισε σε χορτάτους και πεινασμένους, γιατί τα παιδιά που έρχονταν [στο σχολείο] από τα χωριά, τρώγανε πιο πολύ, γιατί πουλάγανε και τις πατάτες τους. Οι της πόλης λιποθυμούσαν μέσα στην τάξη. Έτσι άρχισαν οι πρώτες αψιμαχίες. Θυμάμαι η πρώτη αψιμαχία έγινε ανάμεσα στους χωρικούς και τους αστούς. [ ] Δεν ήταν σωστό να είναι χοντροί αυτοί και να τρώνε, ενώ πλάι τους Αυτό το κατάλαβαν και οι ίδιοι, και έτσι βοηθώντας και τα παιδιά από το χωριό, η τάξη μας πήγε κάπως καλύτερα, αλλά δεν μπορούσαμε να τα πάμε τόσο καλά και με τα μαθήματα. Τελικά μας πήραν το σχολείο οι Ιταλοί και βγάλαμε τα θρανία σε μια αυλή έξω στο ύπαιθρο, με τα χιόνια επάνω. Τι μάθημα να κάνεις; Γ. Μαλούχος, Άξιος Εστί. Ο Μίκης Θεοδωράκης αφηγείται τη ζωή του και συνθέτει την ιστορία της νεότερης Ελλάδας, Σκάι Λιβάνη, Αθήνα 2004, σ. 92.\n26 26 Ομάδα 2 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 2 Με βάση τα κείμενα και τις φωτογραφίες να συνθέσετε ένα κείμενο στο οποίο θα αφηγείσθε μια μέρα από την καθημερινή ζωή ενός παιδιού στην Κατοχή την περίοδο της πείνας.. Α. Β. «Μερικοί Γερμανοί αξιωματικοί βασάνιζαν τα πιτσιρίκια πετώντας τους αποφάγια από τα μπαλκόνια και παρακολουθώντας τα να τσακώνονται μεταξύ τους. Οι στρατιώτες που έτρωγαν ελιές στο δρόμο προσείλκυαν σμάρια ολόκληρα από παιδιά. Μόλις έφτυνε κάποιος ένα κουκούτσι ελιάς, τα παιδιά ορμούσαν να το πιάσουν: το πιο γρήγορο το έβαζε στο στόμα του και το έγλειφε ώσπου να μείνει το ξύλο». Μ. Μαζάουερ, Στην Ελλάδα του Χίτλερ, Αλεξάνδρεια, Αθήνα 1994, σ. 62 Γ. [ ] Και την εικοστή έβδομη μέρα δίχως ψωμί [ ], η μητέρα μου είχε βγει από το πρωί. Εμείς τα παιδιά καθόμαστε και τα τρία στο κρεβάτι και ζεσταινόμαστε, έλεγα μακάρι να είχαμε τώρα την πουλακίδα στα πόδια μας να μας ζεσταίνει. Τα πουλερικά έχουν θερμοκρασία ανώτερη απ του ανθρώπου. Την πουλακίδα μας μάς την είχε χαρίσει η δεσποινίς Σαλώμη, καλή της ώρα εκεί που ζει τώρα, αν και όχι εις τας Αθήνας. Αυτή κάπου είχε ρημάξει ένα κοτέτσι. Την έδωσε της μητέρας μου, να τη βράσεις να πιούνε τα παιδιά το ζουμί, της λέει, γιατί τα βλέπω αδενοπαθή σε λίγο. Η πουλακίδα είχε ωραία χρώματα, ψηλό λαιμό, ούτε ήξερε αυτή ότι είχαμε Κατοχή. Λέμε εμείς, μαμά μην τη σφάξουμε. Καλά, λέει, άσ τη να μεγαλώσει λιγουλάκι, να μας βγει και μια μερίδα παραπάνω, μπορεί να γεννήσει και κάνα αυγό. Αυγό όμως φάγαμε μόλις μπήκαν οι Εγγλέζοι ως ελευθερωτές. Κι έτσι την κρατήσαμε κάπου έξι μήνες, την ψευτοταϊζαμε, της έβρισκα και κανένα σκουλήκι εγώ. Τη βγάζαμε για βοσκή, να τσιμπήσει χορταράκι και κανένα ζουζούνι, σε μια παραπλεύρως αλάνα.\n27 Την πηγαίναμε και τα τρία αδέλφια μαζί, μη μας ριχτούν και μας την κλέψουν, κουκουλωμένη μάλιστα κάτω από το πανωφόρι του αδελφού μου. Την κουβαλούσαμε στα χέρια σηκωτή, διότι είχε εξαντληθεί και περπατούσε πολύ σπάνια. Μόλις φτάσαμε εκείνη την ημέρα στην αλάνα, την απιθώνω κάτω για να βρει κανένα σκουλήκι, αυτή έγειρε στο πλευρό και με κοίταζε. Δεν είχε δυνάμεις να σκαλίσει. Της δίνω νερό, το ήπιε με το ζόρι. Λέω, παιδιά το ζωντανό δεν είναι καλά, πάμε σπίτι να προλάβουμε να το σφάξουμε προτού ψοφήσει. Όχι, είπε η μάνα μας, δεν τη σφάζω. Κι έτσι, τ απογευματάκι πια, η κότα με ξανακοίταξε και πέθανε. Από την πείνα. Τη σηκώνω, πεθαμένη ήτανε βαρύτερη. Μουρλάθηκες που θα τη θάψεις μου βάζει τη φωνή η δεσποινίς Σαλώμη [ ]. Ζεστή είναι ακόμη, άντε μάδα την να τη βράσετε! Π. Μάτεσις, Η μητέρα του σκύλου, Καστανιώτης, Αθήνα 1990, σ\n28 28 Ομάδα 3 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 2 Αφού διαβάσετε τις μαρτυρίες που ακολουθούν, να συντάξετε μια παρηγορητική επιστολή προς τον γέρο καροτσέρη. Α. «Εγώ δούλευα στον Πειραιά και καθόμουνα στην Αθήνα. Κάθε πρωί λοιπόν 7:15 με 7:20 κατέβαινα τρέχοντας τα σκαλιά του ηλεκτρικού να πάρω το τρένο για να πάω στη δουλειά μου. Ένα πρωί, καθώς είχα αργήσει κι έτρεχα, θαρρώ σκόνταψα σε έναν άνθρωπο, ξαπλωμένο λίγο λοξά στην άκρη στα σκαλιά. Δίπλα του ένα τενεκεδάκι από κονσέρβα. Αυτά τα τενεκεδάκια εκείνη την εποχή ήταν συνηθισμένο πράγμα. Είχαν αρχίσει οι λιποθυμίες. Αργότερα κι εγώ θα λιποθυμούσα. Δύο φορές, στο δρόμο, γυρίζοντας από τη δουλειά. Ήταν τότε που επί 45 μέρες τρώγαμε σκέτες λαχανίδες, χωρίς λάδι και χωρίς ψωμί. Μαζευότανε κόσμος. Άμα είχε πέσει κάτω σε σηκώνανε, σου δίνανε λιγάκι νερό κι άμα συνερχόσουνα φεύγανε. Δεν μπορούσαν άλλωστε να κάνουν και τίποτε άλλο. Έσκυψα να βοηθήσω τον λιπόθυμο άνθρωπο. Κράτησα το κεφάλι του και το χέρι του να τον ανασηκώσω και τότε πάγωσα. Ήτανε νεκρός και ξυλιασμένος. Το βαλα στα πόδια. Ούτε ξέρω πως βρέθηκα στη δουλειά. Από τότε σχεδόν κάθε πρωί έβρισκα και κάποιον νεκρό στα σκαλιά, με τενεκεδάκι ή όχι. Αργότερα πλήθυναν. Δύο και τρεις κάθε πρωί, μια μέρα μέτρησα πέντε. Εξωτερικά είχα εξοικειωθεί στη θέα τους, αλλά η τρομάρα δε μου φυγε ποτέ. Ο κόσμος πέθαινε αράδα. Η πείνα μας είχε θερίσει. Δεν έβρισκες παρά μονάχα λαχανίδα. Παρουσιάστηκαν οι πρώτοι πεταμένοι νεκροί, πάνω από τον τοίχο του νεκροταφείου, για να κρατήσουν οι ζωντανοί το δελτίο του ψωμιού, που έπρεπε να παραδοθεί για την κηδεία. Στη διασταύρωση Πλούτωνος με το δρόμο που πάει προς τα Ταμπούρια [στον Πειραιά] ξεμπούκαρε ένα καρότσι με χόρτα, πραγματικά χόρτα, του βουνού, όχι λαχανίδες. Χίμηξε ο κόσμος, κι εγώ μαζί. Έμεινα τελευταία. Στο καρότσι είχαν απομείνει μαδημένα σκόρπια χόρτα. Έδωσα τη σακούλα μου, βοήθαγα και εγώ να τα μαζέψω και τότε, καθώς σήκωσα μια λινάτσα να δω μην υπάρχει τίποτα από κάτω μέσα σε ένα σωρό παλιοτσούβαλα φανήκανε δυο μικρά, μικρά ποδαράκια πεντακάθαρα. Ο γεροκαροτσέρης με ένα πήδο με έσπρωξε και τα σκέπασε με το τσουβάλι. Πήρε τη σακούλα μου την έβαλε στο χέρι και τράβηξε με το καρότσι του προς το δρόμο που πάει στο νεκροταφείο. Εγώ έφτασα στο σπίτι, έδωσα τη σακούλα με τα χόρτα. Το βράδυ δεν μπόρεσα να βάλω μπουκιά στο στόμα μου. Τα μοίρασα στα πιάτα των άλλων και έπεσα στο κρεβάτι. Όλη νύχτα παράδερνα στον ύπνο μου με τα μάτια του γέρου και τα μικρά καθαρά ποδαράκια». Έλλη Παπαδημητρίου, Κοινός λόγος, Ερμής, Αθήνα 2003\n29 29 Ομάδα 4 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 2 Αφού μελετήσετε τις μαρτυρίες, να συντάξετε μια επιστολή προς τον Ελβετικό Ερυθρό Σταυρό, στην οποία να περιγράφετε την κατάσταση στη χώρα και να ζητάτε άμεση αποστολή βοήθειας. Την επιστολή σας να τη διανθίσετε και μια φωτογραφία από το διαδίκτυο ή μια ζωγραφιά ή ένα σύνθημα. Το κείμενό σας μπορείτε να το γράψετε στον υπολογιστή (στο Word) και μετά να το εκτυπώσετε. Α. «[ ] Οι περσινές σοδιές φαγώθηκαν κι οι νέες αργούν ακόμη. Ένα νέο κύμα άγριας πείνας δέρνει το λαό. Ένα μεγάλο ποσοστό υπαλλήλων, μισθωτών εν γένει, βρίσκεται κατάκοιτο από εξάντληση. Τα δημόσια σχολειά μένουν ακόμη κλειστά. Ένας ολόκληρος λαός επαιτεί. Παιδάκια και γριές μαζεύουν από την άσφαλτο τα χαρουποκούκουτσα που κάποιοι άλλοι ευτυχέστεροι σκόρπισαν στο δρόμο. Σκουπίδια δεν υπάρχουν σήμερα πια. Κάθε σωρός απορριμμάτων είναι κι ένα ανεξερεύνητο πέλαγος ευτυχίας, ανεξάντλητη πηγή θρεπτικών ουσιών: μιας λεμονόκουπας, ενός σπανακόφυλλου, μαρουλόφυλλου ή ψαροκόκαλου. Προχθές ένα παιδάκι είχε μαζέψει ένα τενεκεδάκι γεμάτο κόκκαλα. Είχα την ηλιθιότητα να το ρωτήσω γιατί μαζεύει αυτά τα βρωμερά σκουπίδια. Και μου απάντησε Θριαμβευτικά: Εμείς βράζουμε αυτά τα κόκκαλα και ξέρετε τι ωραία σούπα κάνουμε;» Μ. Δούνιας, Έπειτα από 120 χρόνια ελεύθερης ζωής, είμεθα πάλι σκλάβοι. Το ημερολόγιο Κατοχής του Μίνου Δούνια, Εστία, Αθήνα 1987, σ. 144 (εγγραφή 6 Μαΐου 1942) Β. «Ντυμένοι σε κουρέλια με πρόσωπα χλωμά, περισσότερο πεθαμένοι παρά ζωντανοί, σέρνουν οι δυστυχισμένοι αυτοί άνθρωποι τα βήματά τους εδώ και εκεί άσκοπα, γυρεύοντας κάποια τροφή, σαν τα πεινασμένα ζώα... Στην απελπισία τους το μίσος τους στρέφεται ενάντια σε κάθε άτομο χορτάτο. Έχουν κηρύξει πόλεμο των απόρων εναντίον των ευπορών, Οι εύποροι είναι εκείνοι που έχουν έστω και τόσο λίγο παραπάνω απ αυτούς. Περνώντας από τον συνοικισμό Γκύζη βλέπω μια γυναίκα ημίγυμνη να οδύρεται δείχνει στη φτωχική της αυλή, πλάι στην άθλια καλύβα της, και διηγείται πως της κλέψαν όλα τα ρουχαλάκια των παιδιών της, του ανδρός της και τα δικά της που είχε απλώσει εκεί για να στεγνώσουν» Μ. Δούνιας, Ημερολόγιο Κατοχής, ο.π.,σ (εγγραφή 23 Φεβρουαρίου 1942) Γ. «Καθώς προχωρήσαμε [ ], σ ένα πεζούλι ήταν καθισμένο ένα παλικάρι. Ένας\n30 τενεκές κονσέρβας πλάι του άδειος, έδειχνε πως θα τραβούσε για το συσσίτιο. [ ] Πενήντα βήματα παρακάτω ένας άντρας ήταν πεσμένος μπρούμυτα στη μέση του δρόμου». Χρ. Χρηστίδης, Χρόνια Κατοχής, Μαρτυρίες Ημερολογίου. Πρόλογοςσυμπληρώματα- σημειώσεις, Αθήνα 1971, σ. 200 (εγγραφή 21 Δεκεμβρίου 1942). 30 Δ. «Είναι η εβδόμη κατά σειρά ημέρα, που δεν έγινε πουθενά στην Αθήνα διανομή ψωμιού, ενώ εξακολουθεί ένας άκαρδος χειμώνας, άκαμπτος στην τόση ανθρώπινη δυστυχία. Η πείνα παίρνει σιγά-σιγά τη μορφή άγριου αγώνα αυτοσυντηρήσεως. Όλα τα προσχήματα έχουν εκλείψει. [ ] Αν τολμήσει κανείς να προστατεύσει το χιλιόχρονο δέντρο που κόβεται αλύπητα από τον πρώτο τυχόντα, κινδυνεύει να πληρώσει το στοργικό του ενδιαφέρον μ' αυτή τη ζωή του... Οι κλοπές και οι διαρρήξεις έχουν τρομοκρατήσει τον κόσμο. Δε γίνεται διάκριση. Φτωχοί και πλούσιοι ληστεύονται με τον ίδιο άγριο τρόπο. Κι έτσι οι ευγενείς μας κατακτητές κατόρθωσαν αφού μας διέλυσαν πολιτικά να μας ρίξουν και στη φρίκη μιας κοινωνικής αναρχίας». Μ. Δούνιας, Το Ημερολόγιο Κατοχής, ό.π., σ (εγγραφή 4 Μαρτίου 1942). Ε. 25 Νοέμβρη 1941 [.] Έχω επιστρατεύσει τις φίλες μου να μαζεύουν και το τελευταίο ψιχουλάκι τροφής. Το ίδιο κάνω κι εγώ [ ] Και στο σούρουπο [ ] αναζητούμε τα πεινασμένα παιδιά στις σκοτεινές κάμαρες των παλιών σπιτιών να τους μοιράσωμε ό,τι έχωμε. Χθες βράδυ ο μικρός Στ. Μ. [ ] μοναχός του, ξαπλωμένος στη γωνιά της ερειπωμένης κάμαρας, περίμενε. Μας περιμένει κάθε βράδυ με τα μάτια καρφωμένα στην πόρτα. Ι. Τσάτσου, Φύλλα κατοχής, Εστία, Αθήνα , σ\n31 31 ΠΑΡΑΡΤΗΜΑ Ε Οδ. Ελύτης, Άξιον εστί Τα Πάθη Μελοποίηση Μ. Θεοδωράκης Ένα το χελιδόνι Ένα το χελιδόνι * κι η Άνοιξη ακριβή Για να γυρίσει ο ήλιος * θέλει δουλειά πολλή Θέλει νεκροί χιλιάδες * να 'ναι στους Τροχούς Θέλει κι οι ζωντανοί * να δίνουν το αίμα τους Θέ μου Πρωτομάστορα * μ' έχτισες μέσα στα βουνά Θέ μου Πρωτομάστορα * μ' έκλεισες μες στη θάλασσα! Πάρθηκεν από Μάγους * το σώμα του Μαγιού Το 'χουνε θάψει σ' ένα * μνήμα του πέλαγου Σ' ένα βαθύ πηγάδι * το 'χουνε κλειστό Μύρισε το σκοτάδι * κι όλη η Άβυσσο Θέ μου Πρωτομάστορα * μέσα στις πασχαλιές Και Συ Θέ μου Πρωτομάστορα * μύρισες την Ανάσταση!\n32 32 ΠΑΡΑΡΤΗΜΑ ΣΤ ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 3 Ομάδα 1 Διαβάστε την πηγή που ακολουθεί και εντοπίστε τους τρόπους με τους οποίους οι άνθρωποι προσπάθησαν να εξασφαλίσουν τροφή. Ενημερώστε την υπόλοιπη τάξη και παρουσιάστε μια παγωμένη εικόνα (ταμπλό βιβάν) που να αποδίδει έναν από τους τρόπους αυτούς. Οι διαδρομές από τα αστικά κέντρα στην επαρχία προς αναζήτηση τροφίμων ήταν ένας από τους τρόπους με τον οποίο οι άνθρωποι επιχείρησαν να επιβιώσουν. Ωστόσο, για την Αθήνα το εγχείρημα ήταν δυσκολότερο από ό,τι για τις άλλες πόλεις γιατί βρισκόταν μακριά από παραγωγικές ζώνες. Ακόμη και για την κοντινή Πελοπόννησο, έπρεπε οι πολίτες να πάρουν ειδική άδεια. Στη Θεσσαλονίκη, οι αποστάσεις ήταν πιο μικρές και στη χειρότερη των περιπτώσεων η μετακίνηση για τη μεταφορά προϊόντων μπορούσε να γίνει ακόμη και με τα πόδια. Οι άνθρωποι έφευγαν από τα σπίτια τους το πρωί και επέστρεφαν το βράδυ ή κάποιες φορές ύστερα από αρκετές ημέρες περιπλάνησης ανάλογα με την επιτυχία της αναζήτησης. Γενικά, τα πλήθη - κυριολεκτικά - που επιδίδονταν στη «διά της ανταλλαγής» αναζήτηση των απαραίτητων έφθαναν από την Αθήνα ως τον Όλυμπο και την Κατερίνη - όσο πιο μακριά μπορούσε να φθάσει κανείς, τόσο καλύτερες σχέσεις ανταλλαγής μπορούσε να εξασφαλίσει. Μερικοί από τους αστούς, που είχαν συγγενείς στην επαρχία, μετακόμισαν εκεί. Πολλοί επαγγελματίες ή μισθωτοί στις μικρές πόλεις νοίκιαζαν κάποιο χωράφι για να καλλιεργήσουν οι ίδιοι εκεί τα αναγκαία. Σε ημερολόγια της εποχής, που ανήκουν σε μέλη αστικών οικογενειών, διαβάζουμε για την αξιοποίηση εκτάσεων γης με οικιακές, ας πούμε καλλιέργειες, όπως πατάτες ή για την εκτροφή οικόσιτων ζώων μέσα στην πόλη, ιδιαίτερα στις περιφερειακές συνοικίες αλλά και στις ταράτσες των πολυκατοικιών. Καθώς πλησίαζε, όμως, η ωρίμανση των καρπών, οι άνθρωποι αυτοί έπρεπε να κοιμούνται δίπλα στο πολύτιμο προϊόν τους, γιατί ταυτόχρονα έκαναν μαζικά την εμφάνισή τους και οι κάθε είδους κλέφτες. Οι κλοπές κρεμμυδιών, κριθαριού, λαχανικών αλλά και γενικότερα τροφίμων πύκνωσαν. Από την άλλη πλευρά, τα χωριά παραφορτώθηκαν από άψυχα και έμψυχα. Αστοί και αγρότες έρχονταν σε καθημερινή επαφή, σε μια ανταλλαγή προϊόντων αλλά και νοοτροπιών. Οι αγρότες αποκτούσαν έπιπλα, ρούχα, κοσμήματα, αντικείμενα που συνδέονταν με τη ζωή στην πόλη και φαίνεται να ικανοποιούσαν ένα όνειρο ή ένα απωθημένο τους. Οι αστοί έδιναν τα πάντα για ένα σακί αλεύρι ή υιοθετούσαν συνήθειες και τρόπους ζωής των αγροτών. Μ. Καβάλα, «Πείνα και επιβίωση», στο Ιστορία του Νέου Ελληνισμού , τ. 8 ος, Ελληνικά Γράμματα, Αθήνα 2003 (Διασκευή).\n33 33 Ομάδα 2 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 3 Διαβάστε την πηγή που ακολουθεί και εντοπίστε τους τρόπους με τους οποίους οι άνθρωποι προσπαθούσαν να αντιμετωπίσουν το λιμό στην Κατοχή. Ενημερώστε την υπόλοιπη τάξη και παρουσιάστε μια παγωμένη εικόνα (ταμπλό βιβάν) που να αποδίδει τα συσσίτια που οργανώθηκαν. Στην Ελλάδα του 1941 κανείς ακόμα δεν είχε ξεχάσει τα συσσίτια μετά τη Μικρασιατική Καταστροφή. Η πρακτική αυτή γενικεύθηκε κατά την Κατοχή σε κάθε γωνιά της χώρας. Οργανώθηκαν από την πολιτεία, από συλλογικούς κοινωνικούς φορείς αλλά και από ιδιωτικές επιχειρήσεις. Κοινό χαρακτηριστικό τους ήταν τα νερόβραστα εδέσματα, οι λαχανίδες, τα χαρούπια, τα σύκα, οι σταφίδες, το πλιγούρι και τα μακριά τραπέζια. Στη νότια Ελλάδα και μέχρι τα βόρεια σύνορα της Θεσσαλίας, το Υπουργείο Επισιτισμού ήταν υπεύθυνο για την οργάνωση των συσσιτίων και τη διανομή τροφίμων σε αυτά. Ωστόσο, η γραφειοκρατική αντίληψη των κρατικών υπηρεσιών και η διάθεση εκμετάλλευσης δεν βοηθούσαν στη γρήγορη και αποτελεσματική αντιμετώπιση των προβλημάτων. Η Εκκλησία, ο Ερυθρός Σταυρός είχαν επίσης οργανώσει συσσίτια. Το ίδιο και οι πρώτες αντιστασιακές οργανώσεις Εθνική Αλληλεγγύη και Εθνικό Εργατικό Απελευθερωτικό Μέτωπο (ΕΕΑΜ). Ως προς τον ιδιωτικά τομέα, όπως προκύπτει από διάφορα στοιχεία, στην Αθήνα μέχρι το Δεκέμβριο του 1943, λειτουργούσαν 666 συσσίτια σε βιομηχανίες, εργοστάσια και επιχειρήσεις. Ωστόσο, το χειμώνα του τα συσσίτια δεν λειτουργούσαν συστηματικά, γιατί δεν υπήρχε επάρκεια τροφίμων. Στη Βόρειο Ελλάδα το Δεκέμβριο του 1941 συστάθηκε η Διεύθυνση Επισιτισμού και τον Ιούνιο του 1942, για καλύτερη οργάνωση, η Αυτόνομη Υπηρεσία Επισιτισμού Μακεδονίας (ΑΥ- ΕΜ), με σκοπό την αντιμετώπιση των επισιτιστικών προβλημάτων στην περιοχή. Ωστόσο, αυτό που έπαιξε ιδιαίτερο ρόλο στη Θεσσαλονίκη ήταν η «συνεταιριστική» ή μη κρατική πρωτοβουλία. Ήδη το Νοέμβριο του 1941, ξεκίνησε η λειτουργία των λαϊκών συσσιτίων με τη φιλανθρωπικού χαρακτήρα πρωτοβουλία ιδιωτών, των οποίων το συντονισμό ανέλαβε αργότερα η Γενική Διοίκηση Μακεδονίας. Το Μάιο του 1942 στη Θεσσαλονίκη η μη κρατική πρωτοβουλία, χωρίς καμιά κρατική ενίσχυση, κατάφερε να συντηρεί 20 εστίες παιδικών συσσιτίων. Ξεχωριστά ήταν τα συσσίτια που οργανώνονταν για παιδιά. Ξεκίνησαν με πρωτοβουλία του Ερυθρού Σταυρού, μαζικών φορέων της πόλης- όπως το Εργατοϋπαλληλικό Κέντρο, οι Ναυτικοί Όμιλοι κ.λπ.- και μεμονωμένων πολιτών. Τα συσσίτια αυτά εφοδιάζονταν τόσο από τις προσπάθειες των ίδιων των φορέων, από\n34 τις δωρεές επαγγελματικών ενώσεων, τα τρόφιμα που συγκέντρωνε για παιδιά το Λύκειο Ελληνίδων κοκ. Μ. Καβάλα, «Πείνα και επιβίωση», στο Ιστορία του Νέου Ελληνισμού , τ. 8 ος, Ελληνικά Γράμματα, Αθήνα 2003 (Διασκευή). 34\n35 35 Ομάδα 3 ΦΥΛΛΑ ΕΡΓΑΣΙΑΣ ΔΡΑΣΤΗΡΙΟΤΗΤΑΣ 3 Αφού μελετήσετε τις πηγές που ακολουθούν, να δημιουργήσετε ένα δρώμενο που να αποδίδει τη συμβολή του Εθνικού Εργατικού Απελευθερωτικού Μετώπου (ΕΕΑΜ) στην αντιμετώπιση του λιμού κατά τη διάρκεια της Κατοχής. Ο χρόνος παρουσίασης του κειμένου σας δεν πρέπει να υπερβαίνει τα 3 λεπτά. Α Από τα μέσα του 42 οι Βρετανοί χαλάρωσαν τον αποκλεισμό και άρχισε να φτάνει ανθρωπιστική βοήθεια σε τρόφιμα. Το ζήτημα ήταν βέβαια, πού θα πήγαιναν και ποιος θα τα διαχειριζόταν. Η εργατική τάξη της Αθήνας και του Πειραιά ιδιαίτερα έδωσε μια απάντηση: σε μας και από εμάς. Το Εθνικό Εργατικό Απελευθερωτικό Μέτωπο (ΕΕΑΜ) για την αντιστασιακή και συνδικαλιστική εκπροσώπηση των εργαζομένων (ΕΕΑΜ), που είχε συγκροτηθεί ήδη από τον Ιούλη του 1941, πριν το Εθνικό Απελευθερωτικό Μέτωπο (ΕΑΜ) που ιδρύθηκε τον Σεπτέμβρη, γρήγορα ανέλαβε πρωτοβουλία. Μέλη του ΕΕΑΜ ενεπλάκησαν στα πολυάριθμα δίκτυα προμήθειας και διανομής τροφίμων: εισήλθαν στις επιτροπές διαχείρισης συσσιτίων, στα διοικητικά συμβούλια προμηθευτικών συνεταιρισμών, στις επιτροπές οργάνωσης ομαδικών «εξορμήσεων» στην επαρχία προς εξεύρεση τροφίμων, στα δίκτυα κλοπής υλικών από τους εργάτες των επιταγμένων από το στρατό κατοχής παραγωγικών μονάδων και έτσι μετασχηματίστηκε η αυτοσχέδια δράση για ατομικό όφελος σε συλλογική αντιστασιακή δράση. Πέρα από αυτά την άνοιξη του 1942 πρωτοστάτησε στην πρώτη απεργία που πραγματοποιήθηκε στη χώρα και σε όσες ακολούθησαν. Το αίτημα αυτής της κινητοποίησης, μα και όσων ακολούθησαν, ήταν αυξήσεις στους μισθούς και επειδή το χρήμα δεν είχε αξία, συσσίτια και εφοδιασμός με είδη πρώτης ανάγκης. Β. Τα δύο πρώτα χρόνια της Κατοχής το βάρος του προγράμματος του ΕΑΜ έπεσε στην επιβίωση του λαού κι αυτό ήταν που τράβηξε και τον κόσμο, γιατί οι άνθρωποι του ΕΑΜ είναι αυτοί που κινητοποίησαν με διαβήματα στην Αρχιεπισκοπή, στους Γερμανούς, στον Ερυθρό Σταυρό. Οργάνωσε την Πανεστιακή Επιτροπή Αθήνας με κεντρικό πυρήνα την Εστία των δικηγόρων, όπου λειτουργούσε συσσίτιο, όπως και στο Εργατικό Κέντρο Πειραιώς, από το Νοέμβριο\n36 του Παντού δημιουργούνταν επιτροπές, οι οποίες πίεζαν την κατάσταση να σταματήσουν οι κατασχέσεις των τροφίμων και να ανοίξουν συσσίτια. Έτσι πέτυχαν κατά κλάδους και στο δημόσιο και στον ιδιωτικό τομέα, να δημιουργηθούν ορισμένες λαϊκές επιτροπές οι οποίες δημιούργησαν και συσσίτια. Κάπου 482 συνεταιρισμοί είχαν δημιουργηθεί και λειτουργούσαν στην Αθήνα, προμηθευτικοί και λαϊκοί συνεταιρισμοί, σε γειτονιές και υπουργεία. Το κάθε υπουργείο είχε το δικό του προμηθευτικό συνεταιρισμό. Ήταν αποσπασμένοι υπάλληλοι του υπουργείου στους συνεταιρισμούς αυτούς, οι οποίοι κάνανε ταξίδια και στην επαρχία, πολλές φορές με κίνδυνο της ζωής τους, με άδεια και χωρίς άδεια των αρχών δηλαδή. Αντάλλασσαν προϊόντα έτσι και ερχόντουσαν τρόφιμα στην Αθήνα. Προϊόντα που παρήγαγε τοπικός γεωργικός συνεταιρισμός, συγκεντρώνονταν και ανταλλάσσονταν με προϊόντα άλλης περιοχής, κοντινής ή μακρινής. Χρησιμοποιούνταν καΐκια, ας πούμε η Μακεδονία έδινε στη Μυτιλήνη γεωργικά προϊόντα και μετάξι, και έπαιρνε από τη Μυτιλήνη δέρματα, λάδι και ελιές. ΠΗΓΗ: Συνέντευξή του Μάνου Ιωαννίδη 4, στο Ρεπορτάζ Χωρίς Σύνορα το 2012, στο (Διασκευή). Γ. ΑΓΡΟΤΕΣ Μην αφίσετε ούτε ένα κομμάτι γης που να μην το καλλιεργήσετε φέτος. Η αγωνιζόμενη Ελλάδα έχει ανάγκη από ψωμί. Πρέπει να της το εξασφαλίσουμε. Οι αντάρτες μας πάνω στα βουνά πολεμάνε για τη λευτεριά μας. Μιμηθείτε τους και σεις στον κάμπο με τη μάχη του ψωμιού. Το ίδιο προσφέρετε στον αγώνα όπως και κείνοι. Όλες μας λοιπόν οι προσπάθειες για εντατική καλλιέργεια. Ούτε ένα χωράφι να μη μείνει χέρσο, ούτε ένα χωράφι ακαλλιέργητο. Πρέπει να κερδίσουμε τη μάχη του ψωμιού. Είνε εθνική ανάγκη. Εφ. Ρούμελη Ο Μάνος Ιωαννίδης, υπήρξε στην Κατοχή καπετάνιος του λόχου Βύρωνα του ΕΛΑΣ.


Τι αλλάζουν στις πτήσεις των αεροπλάνων μετά την πανδημία του κορωνοϊού - Now24.gr\nΤι αλλάζουν στις πτήσεις των αεροπλάνων μετά την πανδημία του κορωνοϊού\nΠολλά θα αλλάξουν στις πτήσεις των αεροπορικών εταιριών τουλάχιστον για ένα εξάμηνο μετά το πράσινο φώς που θα δώσουν τα υπουργεία Υγείας κάθε κράτους.\nΤο θέμα της υγείας των ταξιδιωτών στα αεροπλάνα θα είναι σημαντικό και για τους μεταφορείς, αλλά και για τις χώρες που ταξιδεύουν. Και οι αεροπορικές εταιρίες πρέπει να πάρουν πολύ σοβαρά το θέμα αυτό και να μην στριμώχνουν τους επιβάτες. Γιατί κάποιες αεροπορικές εταιρίες προσφέρουν φθηνά αεροπορικά ναύλα αλλά στριμώχνουν τον κόσμο περιορίζοντας τον ελεύθερο χώρο.\nΠρώτη η αεροπορική εταιρεία Emirates παρουσίασε ένα ενημερωτικό βίντεο. Σ αυτό δείχνει πως θα γίνονται οι πτήσεις μετά την πανδημία. Η Emirates γίνεται η πρώτη αεροπορική εταιρεία στον κόσμο που δίνει τεστ για τον κορωνοϊό στο επιβατικό της κοινό. Το έκανε ήδη πριν από την πτήση της στην Τυνησία στις 15 Απριλίου.\n1.Οι επιβάτες θα πρέπει να φορούν μάσκες από το check-in μέχρι την αποβίβασή τους.\n2.Όλο το πλήρωμα του αεροσκάφους, οι εργαζόμενοι στις αναχωρήσεις αλλά και το προσωπικό εδάφους που βρίσκονται σε άμεση επαφή με τους επιβάτες θα φορούν πλέον ατομικό προστατευτικό εξοπλισμό.\n3.Προστατευτικές στολές μιας χρήσης πάνω από τις στολές τους και προστατευτικό κάλυμμα ασφαλείας, εκτός από μάσκες και γάντια.\nΤα περιοδικά και τα υπόλοιπα έντυπα ανάγνωσης δεν θα είναι προσωρινά διαθέσιμα, ενώ μόνο φορητός υπολογιστής, τσάντα, χαρτοφύλακας ή παιδικά είδη θα μπορούν να έχουν μαζί τους στη καμπίνα του αεροσκάφους .\nΚαλό θα είναι να πάρουν μέτρα ασφαλείας όλες οι αεροπορικές εταιρίες. Να δώσουν περισσότερο ελεύθερο χώρο στο εσωτερικό του αεροπλάνου.\nTags #Emirates #αεροπλάνων #Αλλάζουν #κορωνοϊού #πανδημία #Πτήσεις\nΕχθρός του ιού SARS-CoV-2 είναι ο ήλιος, η ζέστη και η υγρασία\nΕπιστήμονες ταυτοποίησαν νέες και γνωστές μεταλλάξεις του κορωνοϊού που υπάρχουν στην Έλλαδα\nΜε σύννεφα και σποραδικές βροχές ξεκινάει η τελευταία εβδομάδα του Μαΐου


LA VITA E BELLA: ΠΑΡΙΣΙ\nΙστορία : Το 250 πχ , στα νησάκια του Σηκουάνα εγκαθίστανται οι Κέλτες και ονομάζουν τον οικισμό τους Lucotecia (= το μέρος που τα νερά λάμπουν). Μερικούς αιώνες αργότερα ο Ιούλιος Καίσαρας εισβάλλει στη Γαλατία και το 52μx, κατακτά την πόλη των Κελτών και ανάμεσα στα άλλα της αλλάζει το όνομα σε Lutetia (=έλος). Κατά τη Ρωμα'ι'κή κυριαρχία ο οικισμός μεγαλώνει αρκετά και επεκτείνεται στην αριστερή όχθη του Σηκουάνα. Στο μουσείο Cluny(5ο διαμέρισμα) μπορεί κανείς να δει τα ερείπια των Ρωμα'ι'κών λουτρών.\nΤα λουτρά Cluny\nΕπίσης στο Quartier Latin υπάρχει το ρωμ. αμφιθέατρο Arene de Lutece , του 1ου αι. αρχικής χωρητικότητας 15.000 θεατών.\nTον 4ο αι. όταν οι Ρωμαίοι χάνουν τη δύναμή τους η πόλη μετονομάζεται σε Civitas Parisiorum, η πόλη των Parisii δηλαδή. Θεωρείται μάλιστα ότι ο αυτοκράτορας Ιουλιανός ο Παραβάτης σχετίζεται με τη μετονομασία σε Παρίσι. ''Πάρισος'' είναι αυτός που απέχει εξίσου από δύο σημεία - το isle de la cite απείχε εξίσου από τις όχθες του Σηκουάνα. Τον 3ο αι. φθάνουν οι πρώτοι ιεραπόστολοι κι ανάμεσά τους ο Άγιος Διόνυσος -1ος επίσκοπος του Παρισιού- που όμως, καθώς ο χριστιανισμός διώκεται ακόμα, αποκεφαλίζεται στο λόφο της Μονμάρτης. Στο σημείο της ταφής του τον 7ο αι. χτίστηκε η βασιλική του Saint Denis.\nΟ Χλωδοβίκος ασπάζεται τον Χριστιανισμό\nΤο 476 είναι η επίσημη ημερομηνία της πτώσης της Δυτικής Ρωμ. Αυτοκρατορίας, το 508 ο Χλωδοβίκος γίνεται ο πρώτος βασιλιάς των Φράγκων και το Παρίσι η πρώτη πρωτεύουσα του κράτους των Φράγκων. Κατά τη διάρκεια των επόμενων αιώνων η πόλη δοκιμάζεται από λιμούς, μεγάλες πυρκαγιές και σταδιακά χάνει τη σημασία της.\nΤη χαριστική βολή τη δίνει ο Καρλομάγνος ο οποίος μεταφέρει την πρωτεύουσα στο Άαχεν το 790.\nΤον 9ο αι. αρχίζουν οι εισβολές των Βίκιγκς μέσω του Σηκουάνα: κατακτούν την Νορμανδία και πολιορκούν το Παρίσι.\nΤον 10ο αι. το πιο ισχυρό δουκάτο της Γαλλίας είνα το δουκάτο που περιορίζεται στην Ιλ ντε Φρανς και ο Ούγος Καπέτος από κόμης γίνεται βασιλιάς , εγκαθίσταται στο ανάκτορο του Σιτέ και το Παρίσι γίνεται πάλι πρωτεύουσα. Ο Φίλιππος Αύγουστος (1180-1223)-θεμελιωτής του Γαλλικού κράτους και της μοναρχίας- ιδρύει το πρώτο πανεπιστήμιο των Παρισίων και αρχίζει την κατασκευή του Λούβρου σαν κάστρο. Εκείνη την εποχή το Παρίσι έχει 50.000 κατοίκους , είναι το θεολογικό κέντρο της εποχής και η Γαλλία το ισχυρότερο έθνος της Ευρώπης. Το 1328 ο πληθυσμός φτάνει τις 250.000 όμως η πανούκλα τον μειώνει δραματικά. Κατά τη διάρκεια του 100ετούς πολέμου (1337-1453) παύει πάλι να είναι κέντρο εξουσίας.\nΤο 1528 ο Φραγκίσκος Α' επαναφέρει το Παρίσι ως επίσημη πρωτεύουσα και μαζί με την ''Αναγέννηση'' φέρνει στη Γαλλία το Λεονάρντο ντα Βίντσι και τη Μόνα Λίζα του . Κατασκευάζει πολλά κτίρια, αναμεσά τους το Δημαρχείο και το Παρίσι γίνεται η μεγαλύτερη πόλη\nτης εποχής.Είναι λάτρης των τεχνών -η συλλογή του από πίνακες θα αποτελέσει τη βάση για τη δημιουργία του μουσείου του Λούβρου.\nΤη νύχτα της 24ης Αυγούστου 1572 -νύχτα του Αγίου Βαρθολομαίου- στο Παρίσι και σε όλη τη Γαλλία σφαγιάζονται χιλιάδες Γάλλοι προτεστάντες (ουγενότοι) από τους καθολικούς. Εκείνη την εποχή η Αικατερίνη των Μεδίκων φτιάχνει το ανάκτορο και τους κήπους του Κεραμεικού.(Το ανάκτορο καίγεται το 1871 κατά την καταστολή της Παρισινής Κομμούνας).\nΤο Ανάκτορο και ο κήπος του Κεραμεικού\nΕπί βασιλείας του Λουδοβίκου ΙΔ' - του ''βασιλιά ήλιου'', ο πληθυσμός στο Παρίσι φθάνει τις 400.000, ζει σε άθλιες συνθήκες και τελικά εξεγείρεται, μια εξέγερση που θα κορυφωθεί με τη Γαλλική Επανάσταση. Ο ''βασιλιάς Ήλιος'' χτίζει τις Βερσαλλίες και επισκέπτεται το Παρίσι μόνο για τις επίσημες τελετές που δεν μπορεί να αποφύγει. Κατά τη βασιλεία του επόμενου Λουδοβίκου του ΙΕ', κατασκευάζεται η πλατεία Κονκόρντ, το Πάνθεον, η εκκλησία St. Suplice, πολλά θέατρα και γράφονται σε πλάκες τα ονόματα των δρόμων.\nΣτις 14 Ιουλίου 1789 οι Παριζιάνοι καταλαμβάνουν τη Βαστίλη, στις 6 Οκτωβρίου το οργισμένο πλήθος μεταφέρει τη βασιλική οικογένεια από τις Βερσαλίες στο παλάτι του Κεραμεικού και τελικά τον Ιανουάριο του 1793 ο Λουδοβίκος ΙΣΤ' και η Αντουανέτα αποκεφαλίζονται στην Πλατεία της Επανάστασης (Πλατεία Ομόνοιας σήμερα- Place de la Concorde). Tους βασιλείς ακολουθούν στη γκιλοτίνα ευγενείς , χιλιάδες λαός ακόμα και οι ηγέτες της επανάστασης, Δαντόν και Ροβεσπιέρος.\nΤο 1799 ο Ναπολέων στέφεται αυτοκράτορας στην Παναγία των Παρισίων. Εκτός από τα επεκτατικά του σχέδια έχει σκοπό να αφήσει στο Παρίσι τη ''σφραγίδα'' του.\nΗ Στέψη του Ναπολέοντα του Ζ.Λ.Νταβίντ\nΑναθέτει στον πολεοδόμο Ζορζ Εζέν Οσμάν, νομάρχη στην περιοχή του Σηκουάνα να μεταμορφώσει τη Γαλλική πρωτεύουσα. Γκρεμίζεται και ξαναχτίζεται το 60% των κτιρίων της πόλης. Δημιουργούνται τα μεγάλα βουλεβάρτα, η οδός Σεν Μισέλ, το δάσος της Βουλώνης, η όπερα, καινούργιες γέφυρες του Σηκουάνα, αλλά και ένα νέο σύστημα ύδρευσης και ένα γιγαντιαίο αποχετευτικό δίκτυο. Την επόμενη της νίκης στο Αούστερλιτς δίνει εντολή να κατασκευασθεί η Αψίδα του Θριάμβου. Στήνεται η Στήλη του Αούστερλιτς στην πλατεία Vendome σε ανάμνηση της ίδιας νίκης και στην κορυφή της τοποθετείται το άγαλμά του (αργότερα χρησιμοποιήθηκε ο χαλκός του αγάλματος για τον έφιππο αδριάντα του Ερρίκου IV, στην Pont Neuf). Σήμερα στη στήλη βρίσκεται το άγαλμα του Ναπολέοντα I, με τη μορφή Ρωμαίου αυτοκράτορα. Το 1806 κατασκευάζεται η Αψίδα του Θριάμβου του Carrousel για να τιμηθούν και πάλι οι νίκες του.\nΟι Πρώσσοι παρελαύνουν στο Παρίσι\nTo 1852 o Λουδοβίκος Ναπολέων διαλύει την εθνοσυνέλευση και στέφεται αυτοκράτορας.Τα επεκτατικά του σχέδια καταλήγουν σε ταπεινωτική ήττα των Γάλλων από τους Πρώσσους. Το 1871 μετά από πολιορκία του Παρισιού, μπαίνουν στι Παρίσι, καταλαμβάνουν τα Ηλύσια Πεδία και το Λούβρο και αποχωρούν τρεις ημέρες μετά.\nΟδομαχίες κατά την εξέγερση του 1871\nΤα μεγάλα βουλεβάρτα του Οσμάν αξιοποιήθηκαν από τα στρατεύματα των Βερσαλιών, που έπνιξαν στο αίμα την Παρισινή Κομμούνα (τη μεγάλη εξέγερση των εργατών και των φιλελέυθερων), τον Μάιο του 1871.Οι αναταραχές εκείνης της εποχής είναι το θέμα των ''Αθλίων'' του Ουγκώ.\nTο 1889 γίνεται στο Παρίσι η μεγάλη έκθεση που φιλοξενεί εκατομμύρια επισκέπτες , και κατασκευάζεται ο Πύργος του Άιφελ και η γέφυρα Alexandre III. H πόλη ζε οικονομική και καλλιτεχνική άνθηση. Ανοίγει το Moulin Rouge , καλλιτέχνες και διανοούμενοι ζουν στην Μονμάρτη και το Καρτιέ Λατέν, περιφέρονται ανέμελα και μεθούν με αψέντι.\nΣτις αρχές του 20ου αι. το Παρίσι ζει στους ρυθμούς της Βelle Epoque ,ανεμελιά, αισιοδοξία και ελαφρότητα, μια ανάσα πριν τον 1ο παγκόσμιο πόλεμο.\nΤον Ιούλιο του 1914, δολοφονείται ο φιλειρηνιστής - σοσιαλιστής ηγέτης Ζαν Ζορές και την επομένη οι τοίχοι του Παρισιού γεμίζουν από αφίσες που αναγγέλλουν γενική επιστράτευση. Τον Αύγουστο ένα γερμανικό αεροπλάνο ρίχνει την πρώτη βόμβα στο Παρίσι. Η έδρα της κυβέρνησης μεταφέρεται στο Μπορντώ. Το 1918 το Παρίσι γίνεται στόχος από ξηρά και αέρα, πριν η τελευταία κανονιά στις 11 Νοεμβρίου αναγγείλλει στου Παριζιάνους την ανακωχή. Στις 14 Ιουλίου εκατομμύρια Παριζιάνοι ζητωκραυγάζουν την νίκη και την ειρήνη.\n14 Ιουλίου 1918- Η Παρέλαση της Νίκης\nΗ περίοδος ανάμεσα στους δύο μεγάλους πολέμους, χαρακτηρίζεται από επέκταση της πόλης εκτός των τειχών, αρχιτεκτονική ανανέωση, οικονομική κρίση,μεγάλες απεργίες και εμφύλια πάθη.\nΑπό το Σεπτέμβρη του ΄39 έως και το Μάιο του ΄40, ο ''παράξενος πόλεμος'' που έχει αρχίσει, δεν επηρεάζει ιδιαίτερα τη ζωή στο Παρίσι. Τα φώτα της πόλης σβήνουν-κατά τους βομβαρδισμούς και οι Παριζιάνοι ανακαλύπτουν πάλι τ' αστέρια. Ακόμα και όταν εκκενώνουν την πόλη διατηρούν την αισιοδοξία τους.\nΣτις 14 Ιουνίου το Παρίσι - ανοχύρωτη πόλη- παραδίνεται χωρίς μάχη. Η ναζιστική κυβέρνηση μετακομίζει στο Vichy, αρχίζουν εκτεταμένες διώξεις των Εβραίων, ενώ πολλοί άνθρωποι του πνεύματος φθάνουν στο Παρίσι (Hemingway, Picasso, Dali).\nΑντίσταση στους δρόμους του Παρισιού\nΤον Αύγουστο του ΄44 ξεσπά εξέγερση στην πόλη, ο Γερμανός διοικητής Von Choltitz αποφασίζει να μην εκτελέσει την εντολή του Χίτλερ για ολοκληρωτική καταστροφή της και τελικά ο στρατηγός Λεκλέρκ εισέρχεται απελευθερωτής με τα συμμαχικά στρατεύματα.\nΤον Οκτώβρη του ΄61, χιλιάδες Αλγερινοί που ζούσαν στο Παρίσι προσπάθησαν να διαδηλώσουν παρά την απαγόρευση της γαλλικης αστυνομίας. Το αποτέλεσμα ήταν δεκάδες διαδηλωτές νεκροί , πολλοί απ΄αυτούς ρίχτηκαν στο Σηκουάνα.\nΤο Μάη του ΄68 κινητοποιήσεις Γάλλων μαθητών και φοιτητών, εξελλίσονται σε γενική απεργία των εργατών και τελικά οδηγούν σε πολιτική και κοινωνική κρίση, που παίρνει διαστάσεις επανάστασης και οδηγεί στη διάλυση της Γαλλικής Εθνοσυνέλευσης και την προκήρυξη εκλογών από τον τότε πρόεδρο Σαρλ ντε Γκωλ.\nΤο Παρίσι χωρίζεται σε 20 διαμερίσματα τα ο΄ποία ξεκινούν από το κέντρο και ''ξετυλίγονται'' σα σπείρα σύμφωνα με τη φορά των δεικτών του ρολογιού.\n''Mικρά κορίτσια στο πιάνο'' του Renoir\n''Novo Pilota'' του Amedeo Modigliani\nΣτο 5ο διαμέρισμα γύρω από το όρος της Αγίας Γενεβιέβης αναπτύσσεται η πνευματική πολιτεία με τα πανεπιστήμια, τα μοναστήρια, το Πάνθεον και τα υπολείμματα του Ρωμαικού Παρισιού. Η ευρύτερη περιοχή είναι η περιοχή του Quartier Latin - της λατινικής γειτονιάς- που πήρε το όνομά της από τη λατινική γλώσσα που μιλούσαν το μεσαίωνα οι σπουδαστές εντός και εκτός πανεπιστημίου.\nΤο 1253, ο Robert de Sorbon, εφημέριος στο παρεκκλήσι του Αγίου Λουδοβίκου, ιδρύει ένα κολλέγιο, όπου οι φτωχοί σπουδαστές και οι καθηγητές της Θεολογίας, εξασφαλίζουν στέγη και τροφή.\nΟ καρδινάλιος Ρισελιέ-σπουδαστής κι' αυτός του κολλεγίου-γίνεται διευθυντής του, και αποφασίζει το ξαναχτίσιμό του. Το 1635 ξεκινά και το χτίσιμο μιας εκκλησίας στο προαύλιο του κολλεγίου. Η εκκλησία αυτή είναι το μόνο που έχει απομείνει σήμερα από την εποχή του Ρισελιέ.( Ο καρδινάλιος Ρισελιέ (1585-1642), έγινε επίσκοπος και πρωθυπουργός της Γαλλίας του Λουδιβίκου ΙΓ΄-ήταν ο πραγματικός ιδρυτής της δεσποτικής μοναρχίας. Υπήρξε προστάτης της γαλλικής λογοτεχνίας και ιδρυτής της Γαλλικής Ακαδημίας).\nΟ τάφος του Ρισελιέ στην εκκλησία της Σορβόννης\nΤην εποχή του Ναπολέοντα, το κολλέγιο μετονομάζεται σε ''univercite imperiale'', και λειτουργούν 5 σχολές : Θεολογίας, Νομικής, Ιατρικής, Φυσικών επιστημών και Γραμμάτων.\nΗ Marie Currie γίνεται η πρώτη γυναίκα καθηγήτρια του πανεπιστημίου.\nΤο Μάη του 68 γίνεται το κέντρο της εξέγερσης.\nΣήμερα είναι η έδρα της Ακαδημίας του Παρισιού και η καρδιά της ανώτατης εκπαίδευσης της Γαλλίας.\nHOTEL DE CLUNY-ΜΕΓΑΡΟ ΚΛΥΝΥ\nΕίναι το ωραιότερο μη θρησκευτικό μνημείο της αρχιτεκτονκής του Μεσαίωνα. Από το 1215 έγινε έδρα των Βενεδικτίνων μοναχών. Το σημερινό κτίριο χτίστηκε επί Καρόλου Η'. Υπήρξε χώρος φιλοξενίας διαφόρων προσωπικοτήτων. Η Μαρία της Αγγλίας-δεύτερη γυναίκα του Λουδοβίκου ΙΒ', όταν χήρεψε έμεινε εκεί σ' ένα δωμάτιο που από τότε λέγεται το ''δωμάτιο της βασίλισσας λευκής''.\n( οι βασίλισσες της Γαλλίας φορούσαν άσπρα όταν πενθούσαν). Από το 1844 στεγάζει το μουσείο αρχαιοτήτων.\nΠεριλαμβάνει αρχαιότητες, μεσαιωνικά έργα τέχνης, χειρόγραφα, αγάλματα και έπιπλα. Ανάμεσα στα εκθέματα ξεχωρίζει μια συλλογή μεσαιωνικών ταπισερί με πιό εντυπωσιακή τη ΄΄Lady and the capricorn'', μια σειρά 6 ταπισερί από τη Φλάνδρα από μαλλί και μετάξι.\nΟΙ ΘΕΡΜΕΣ ΤΟΥ CLUNY\nΕίναι τα ερείπια δημόσιων Ρωμαικών λουτρών που ανάγονται στο 2ο και 3ο αι. μχ. Περιλαμβάνουν μια μεγάλη ορθογώνια αίθουσα - τη μόνη ρωμαική αίθουσα στο Παρίσι που έχει διατηρήσει τους θόλους της. Γύρω από την κεντρική αίθουσα υπήρχαν πολλά μικρότερα δωμάτια. Το 360 μχ, ο Ιουλιανός ο Παραβάτης στέφθηκε αυτοκράτορας στα λουτρά, και ονομάστηκαν τα ''λουτρά του Ιουλιανού''.\n΄Ενα ρωμαικό αμφιθέατρο του 1ου αι. χωρητικότητας 15.000 θέσεων που κυρίως χρησιμοποιήθηκε για μονομαχίες.\nJARDIN DES PLANTES- ΒΟΤΑΝΙΚΟΣ ΚΗΠΟΣ\nΕίναι ο κύριος βοτανικός κήπος του Παρισιού και αποτελεί τμήμα του Μουσείου Φυσικής Ιστορίας.\nΤο Μουσείο Φυσικής Ιστορίας ιδρύθηκε το 1793 κατά τη διάρκεια της Γαλλικήε επανάστασης.\nΧτίστηκε το 1926 μετά τον 1ο παγκόσμιο πόλεμο. Είναι το μεγαλύτερο της Γαλλίας και το 3ο της Ευρώπης. (39, rue Saint-Hilaire).\nΚΗΠΟΣ ΤΟΥ ΛΟΥΞΕΜΒΟΥΡΓΟΥ\nΈνας από τους ωραιότερους κήπους του Παρισιού - ένας ''γαλλικού τύπου'' κήπος, είναι ότι διασώθηκε από την εκσυγχρονιστική μανία του Οσμάν.\nΤην εποχή που το Καρτιέ Λατέν ήταν καλλιτεχνικό και φιλολογικό κέντρο, το Λουξεμβούργο ήταν ο κήπος των ποιητών.\nΤο ανάκτορο του Λουξεμβούργου, άρχισε να χτίζεται το 1615 για τη Μαρία των Μεδίκων από τον Σολομόν ντε Μπρος. Η βασίλισσα ήθελε ένα ανάκτορο που να της θυμίζει την παιδική της διαμονή στο Παλάτσο Πίττυ στη Φλωρεντία. Κατά τη Γαλλική επανάσταση το ανάκτορο έγινε φυλακή με το όνομα Εθνικός οίκος ασφαλείας, και μεταφέρθηκε εκεί η έδρα της κυβέρνησης από το Διευθυντήριο.\nΤο 1940-44, έγινε η έδρα του αρχηγού της Λουτφτβάφε.\nΔίπλα στο ανάκτορο αυτό είναι και το Μικρό Λουξεμβούργο που παραχώρησε η Μαρία των Μεδίκων στο Ρισελιέ και η επίσημη κατοικία του προέδρου της Γερουσίας.


Βασ. Αναστασόπουλος Βασίλης Δαλιάνης Κωστής Πλάντζος Σταμάτης Μαλέλης Μάξιμος Χαρακόπουλος Παύλος Μαρινάκης Νίκος Ανδρουλάκης Παναγιώτης Βλάχος\n07/03/2013, 15:44 49\nΕτσι ε; Ο Εθνάρχης! Ο Σωτήρας! Ο Οραματιστής! Ο ένας και μοναδικός. Ο Κωσταντίνος Καραμανλής! Φυσικά. Μεγιστοτεράστιος ο μακαρίτης. Μπροστά στους νενέκους και τους τοσοδούληδες της χώρας της ατελείωτης και απροσμέτρητης ντροπής. Για να είμαστε ειλικρινείς. Ολοι μα όλοι μαζί, από τον κυρ Φώτη και τον οδοστρωτήρα τον Βενιζέλο μέχρι τον Αντώνη και τον Στουρνάρα δεν ζυγίζουν ούτε όσο το μισό παχύρευστο φρύδι του Καρά Αμάν Αλή!\nΕτσι ε; Ο Εθνάρχης! Ο Σωτήρας! Ο Οραματιστής! Ο ένας και μοναδικός. Ο Κωσταντίνος Καραμανλής! Φυσικά. Μεγιστοτεράστιος ο μακαρίτης. Μπροστά στους νενέκους και τους τοσοδούληδες της χώρας της ατελείωτης και απροσμέτρητης ντροπής. Για να είμαστε ειλικρινείς. Ολοι μα όλοι μαζί, από τον κυρ Φώτη και τον οδοστρωτήρα τον Βενιζέλο μέχρι τον Αντώνη και τον Στουρνάρα δεν ζυγίζουν ούτε όσο το μισό παχύρρευστο φρύδι του Καρά Αμάν Αλή!\nΟμως και επειδή η Ελλάδα είναι το συνώνυμο της γομολάστιχας. Ομως και επειδή μονίμως και αδιαλείπτως πορευόμαστε χωρίς κουκούτσι μνήμης. Ομως επειδή ο Μεσαίωνας της σύγχρονης ιστορίας μας, από το 1955 ως το 1973 ταυτίστηκε λίγο ως πολύ μ αυτόν, δύο πραγματάκια έχω να πω. Από τα γεγονότα και τα γραπτά ντοκουμέντα. Εχουμε και λέμε λοιπόν:\nΠού σουλατσάριζε ο Εθνάρχης στην διάρκεια της Γερμανικής Κατοχής; Αφαντος ο Κώστας Καραμανλής.\nΠοιος ο τοπάρχης της αμερικανικής νεοαποικιοκρατίας της μεταπολεμικής; Ο Κώστας Καραμανλής.\nΠοιος ο spokesman της Φρειδερίκης της τρομερής; Ο Κώστας Καραμανλής.\nΠοιος ο σκάουτερ, ο προπονητής και η προεδράρα πάσης φύσεως χαφιέδων και βασανιστών; Ο Κώστας Καραμανλής.\nΠοιος ο εφευρέτης, ο εμπνευστής και προστάτης του κρατικοδίαιτου καπιταλισμού και πάροχος ατελείωτων θαλασσοδανείων; Ο Κώστας Καραμανλής.\nΠοιος η μπουλντόζα που ξεχαρβάλωσε την Αθήνα και που με τα πανωσηκώματα των πολυκατοικιών την μεταμόρφωσε σε πτυελοδοχείο όλων των άλλων ευρωπαϊκών πρωτευουσών; Ο Κώστας Καραμανλής.\nΚαι ποιος ο πρώτος των πολιτικών που αλληλογραφούσε με την Χούντα ως τάχα μου πράξη αντιστασιακή; Ο Κώστας Καραμανλής!\nΕνα έχω να πω. Προς όλους αυτούς, και πρώτους τους δήθεν αριστερούς, που σήμερα τον γλείφουν και τον προσκυνούν. Οπως έλεγε και ο Μανώλης Αναγνωστάκης: Δεν έφταιγαν οι ίδιοι. Τόσοι ήτανε!\nΥΓ Α ξέχασα. Από την ερχόμενη εβδομάδα και κάθε μέρα στην ηλεκτρονική έκδοση του «Πρώτου Θέματος» αλλά και κάθε Κυριακή στην έντυπη μορφή της εφημερίδας, θα είμαστε μαζί\n Μην ξεχνάμε και την περίφημη υπόθεση Μέρτεν όπου φάνηκε ποιος πραγματικά ήταν ο Καραμανλής\nΌταν τον Μάρτη του περασμένου χρόνου διάβασα για πρώτη φορά ένα άρθρο του Δ. Δανίκα, έπαθα πολιτισμικό σοκ, γιατί αυτός ο τρόπος του γράφειν μου ήταν τελείως άγνωστος. Έκανα φυσικά αντιπαράθεση με μερικά εκτενή σχόλια, στα οποία υπογράμμισα την διαφορά μεταξύ της ειδικής του δημοσιογραφικής προσέγγισης και της νηφάλιας επιστημονικής μεθόδου, ώσπου έχω αντιλειφθεί , ότι πρόκειται για κάτι το λίαν ενδιαφέρον και αξιοπρόσεκτο φαινόμενο με τα εξείς χαρακτηριστικά γνωρίσματα : α ) Με λίγα λόγια και με χαρίεντα τρόπο διεισδύει στον πυρήνα ( punctun quaestionis ) του εκάστοτε προβλήματος που σημαίνει ότι διαθέτει μίαν υπεραναπτυγμένη πνευματική ευστροφία. β )Σχεδόν παίζοντας ( λογοπαίγνιο ) εκπέμπει σοβαρά μηνύματα, τα οποία αναγκάζουν τον αναγνώστη να ασχοληθεί εκτενέστερα με αυτά και με τον αρθρογράφο. γ ) Σκοπίμως υπερβάλλει για να εφιστήσει την προσοχή ακόμη και του πνευματικά ποιό δυσκίνητου αναγνώστη σε σημαντικά πολιτικά ζητήματα. Φαντάζομαι, ότι περιμένει και διαβάζει με ιδιαίτερη ικανοποίηση τα σχόλια των αναγνωστών. δ ) Κατόπιν θυμήθηκα, ότι στην αρχαία Αθήνα έχουν δημιουργήσει όχι μόνον οι μεγάλοι τραγικοί Αισχύλος, Σοφοκλής και Ευριππίδης αλλά και ο Αριστοφάνης και ο Δημόφιλος ( από αυτόν παρέλαβε ο γνωστός Ρωμαίος κωμωδιογράφος Plautus ( "Asinaria" ) το περιβόητο"homo homini lupus" ). ε ) Εν ολίγοις, με χαρίεντα και σκωπτικό τρόπο μπορεί ένας ευφιής δημοσιογράφος να ασχολείται με σπουδαία προβλήματα, χωρίς να κάνει τις συνηθισμένες αναλύσεις. Κανένας άλλος Έλληνας αρθρογράφος δεν κατέχει μία τέτοια ικανότητα. ζ ) Από ό,τι κατάλαβα, ο Δ. κάνει αντιπαράθεση στην αποθέωση του Κ. Καραμανλή, ο οποίος ήταν όντως ένας μεγάλος, ίσως και ο μεγαλύτερος άνερ πολιτικός της μεταπολεμικής Ελλάδας φυσικά πάντα σε σύγκριση με τους άλλους πολιτικούς, αλλά σε ό,τι αφορά το επίθετο Εθνάρχης θα ήταν προτιμότερο να μην είμαστε τόσο χουβαρντάδες. η ) Εδώ και μισό αιώνα ασχολούμαι με την εθνογένεση των ευρωπαϊκών λαών και με τα ονόματα, τα οποία εκφράζουν κάπως την εθνική καταγωγή, αλλά αυτό είναι πολύ σχετικό. Εκτός τούτου ενδιαφέρει η εθνική συνείδηση και όχι η καταγωγή. θ) Συχχαίρω την εφημερίδα που κέρδισε σαν συνεργάτη τον αξιαγάπητο και ευφυέστατο Δανίκα ΜΑΣ ! Δεν θα το μετανοιώσει.\nΠΟΛΥ ΕΥΣΤΟΧΟ ΑΡΘΡΟ ΕΤΣΙ ΓΙΑ ΝΑ ΜΗΝ ΞΕΧΝΙΟΜΑΣΤΕ,Ο ΜΑΚΑΡΙΤΗΣ ΚΑΡΑΜΑΝΛΗΣ ΗΤΑΝ ΜΙΑ ΑΠΟ ΤΙΣ ΠΙΟ ΜΑΥΡΕΣ ΣΕΛΙΔΕΣ ΤΗΣ ΝΕΩΤΕΡΗΣ ΕΛΛΗΝΙΚΗΣ ΙΣΤΟΡΙΑΣ.\nΈτσι μπράβο, γιατί μου γυρίζουν τ' άντερα όταν ακούω να τον αποκαλούν εθνάρχη!\nκ. δανίκα, εμπνέετε και εμπνέευστε ίσως μόνο από τους νοσταλγούς της χούντας.. Έχουν κι αυτοί τέτοιο αβυσσαλέο μίσος προς τον Κωνσταντίνο Καραμανλή όπως κι εσείς, γιατί έκλεισε φυλακή και εγγυήθηκε να παραμείνουν στα κελιά οι πραξικοπηματίες. Όπως λέγεται, τα άκρα συναντώνται.\nΣυμφωνιες Ζυριχης και Λονδινου που διχοτομηθηκε η Κυπρος. Υπογραφη Καραμανλη με γραμματεα τον Πετρο Μολυβιατη. Συμφωνια το 1960 με τον γερμανο καγκελαριο Αντεναουερ οτι η Ελλαδα παρατειται των πολεμικων αποζημειωσεων. Πρωτοκολο της Βερνης 1976 Η Ελλαδα δεν εχει δικαιωμα εξορυξεων στο Αιγαιο. Αποβιομηχανοποιηση της Ελλαδος Νομος 1083 του 1980 του Μ.Εβερτ γνωστα ως πανωτοκια Αυτες ειναι μερικες απο τις προδοσιες του Εθναρχη Γενικα στην Ελλαδα για να γινεις Εθναρχης πρεπει να προδιδεις\nΠΕΣ ΤΑ ΑΔΕΡΦΕ! Ο "ΕΘΝΑΡΧΗΣ" ΞΕΠΟΥΛΗΣΕ ΕΘΝΙΚΟ ΕΔΑΦΟΣ-ΓΙΑΤΙ Η ΚΥΠΡΟΣ ΕΙΝΑΙ ΕΛΛΑΣ-ΚΑΙ ΜΑΛΙΣΤΑ ΔΥΟ ΦΟΡΕΣ! ΑΛΛΑ ΟΙ ΝΕΟΕΛΛΗΝΕΣ ΤΟΝ ΠΡΟΣΚΥΝΑΝΕ, ΤΩΡΑ ΘΑ ΜΟΥ ΠΕΙΣ ΕΔΩ ΠΡΟΣΚΥΝΑΝΕ ΚΑΘΕ ΒΡΑΔΥ ΤΟΝ ΣΟΥΛΕΙΜΑΝ...\nοι καπαδοκες ηταν οντως χριστιανοι αλλα γρι ελληνικα δεν μιλαγαν. ηταν μια απο τις πολλες μικρασιατικες φυλες.\nΞεχασατε ποιος ειπε την φρασητο 1974 η Κυπρος πεφτει μακρυα...ο Κ.Καραμανλης!!Οταν καποια στιγμη ανοιξει ο φακελος της Κυπρου απο ακρως απορρητος και λαμψει η αληθεια,τοτε να δουμε αν θα τον αναφερουν ως 'εθναρχη" (μαζι με τον αλλον τον "εθναρχη" τον Μακαριο) και αν θα κοβουν τουρτες στο ονομα του οι διαφοροι παρατρεχαμενοι\nανοιγουμε και κανα βιβλιο πριν γραψουμε\nλοιπον εκτος απο ανιστοριες και φωτο με γελακια ας ανοιξει και κανενα βιβλιο ο κυριος να μαθει οτι καραμανληδες ονομαζονταν ολοι οι χριστιανοι ορθοδοξοι της καπαδοκιας κι αυτο γιατι ανηκαν στο μπειλικι του καραμαν Οι ανθρωποι ηταν ελληνες ο πασας τους ηταν τουρκομανος και ονομασε την περιοχη και τους κατοικους καραμανληδες Το ονομα καραμανλης δειχνει τοποθεσια στην ανατολια την εποχη της τουρκοκρατιας δεν δειχνει εθνοτικη καταγωγη! Δημοσιευστε το για την ιστορικη αληθεια αν σας ενδιαφερει


Ο Τσακαλώτος απαντά στον Πολάκη: Δεν γονατίσαμε εμείς τη μεσαία τάξη | Protagon.gr\nΗ Νέα Δημοκρατία δεν θα πέσει από την κυβέρνηση στη λογική τού «ώριμου φρούτου», σημειώνει με νόημα ο πρώην υπουργός Οικονομικών του ΣΥΡΙΖΑ. Τι λέει για τη διαδοχή Τσίπρα\nProtagon Team 19 Ιανουαρίου 2021, 12:37\n«Δεν γονατίσαμε εμείς τη μεσαία τάξη», απαντά στον Παύλο Πολάκη (εδώ) ο Ευκλείδης Τσακαλώτος, απορρίπτοντας έτσι τις εσωκομματικές αιτιάσεις περί υπερφορολόγησης των μεσαίων στρωμάτων επί των ημερών του στο υπουργείο Οικονομικών.\nΣε εφ’ όλης της ύλης συνέντευξη στο Capital.gr, κ. Τσακαλώτος απορρίπτει επίσης τις μομφές ότι η νέα εσωκομματική τάση «Ομπρέλα» όπου εντάχθηκε, προσπαθεί να βάλει «φρένο» στις επιδιώξεις της ηγεσίας.\nΑρνητικά απαντά και στην ερώτηση για το κατά πόσο ισχύουν τα σενάρια ότι η «Ομπρέλα» βολιδοσκοπεί ήδη πιθανούς διαδόχους του Αλέξη Τσίπρα, ανοίγοντας επί της ουσίας την κούρσα της διαδοχής.\nΑναφερόμενος εξάλλου στην πολιτική της κυβέρνησης Μητσοτάκη, ο πρώην υπουργός Οικονομικών και νυν κοινοβουλευτικός εκπρόσωπος του ΣΥΡΙΖΑ υποστηρίζει ότι χωρίς να δαπανηθεί όλο το λεγόμενο «μαξιλάρι», η κυβέρνηση μπορούσε να βρει δημοσιονομικό χώρο για μεγαλύτερη στήριξη των εργαζομένων και των μικρομεσαίων επιχειρήσεων, αμφισβητώντας ότι αποτελεί λύση ο δανεισμός ή η αναστολή πληρωμών.\nΚατά την άποψή του, η προγραμματική δουλειά και η Αριστερά είναι η απάντηση που αναζητεί ο ΣΥΡΙΖΑ για τις χαμηλές δημοσκοπικές επιδόσεις του, καθώς στέκεται απέναντι στη στρατηγική του «ώριμου φρούτου».\nΔηλώνει, τέλος, αισιόδοξος ότι «μια Αριστερά που έχει την αυτοπεποίθηση να συζητά, να διαβουλεύεται, να παρεμβαίνει, να μη φοβάται την κοινωνία, έχει τα αυτιά της ανοιχτά, μπορεί να αλλάξει το κλίμα».\nΑκολουθεί το πλήρες κείμενο της συνέντευξης Τσακαλώτου στο Capital.gr\nΤα στοιχεία λένε κάτι τελείως διαφορετικό. Λένε ότι οι μεγάλες απώλειες σε χιλιάδες ευρώ ήταν την περίοδο 2010-2015. Όταν ήρθαμε εμείς βοηθήσαμε σχεδόν όλα τα μεσαία στρώματα έστω και λίγο. Αλλά σας θυμίζω ότι μπήκαμε στην κυβέρνηση με ανθρωπιστική κρίση και μια οικονομία που δεν είχε κανένα περιθώριο για να μπορέσουμε να κάνουμε περισσότερα πράγματα. Προφανώς είχαμε προτεραιότητες, προφανώς έπρεπε να αντιμετωπίσουμε την ανθρωπιστική κρίση. Να μειώσουμε τη φτώχεια, που το κάναμε, να μειώσουμε τις ανισότητες, που το κάναμε. Νομίζω όμως ότι ο πρώτος προϋπολογισμός εκτός του μνημονίου, δείχνει πού θέλαμε να πάμε την οικονομία και την κοινωνία στο μέλλον.\nΆρα το πρώτο «μάθημα» είναι ότι σε μια μεγάλη ύφεση εάν δεν ξοδέψει το Κράτος, αφού δεν μπορεί να ξοδέψει ο ιδιωτικός τομέας, τότε τα δημοσιονομικά χειροτερεύουν. Δεν καλυτερεύουν. Και σας θυμίζω και στη δική μας εμπειρία 2010-2015 ότι το χρέος ως ποσοστό του ΑΕΠ, αυξήθηκε, δεν μειώθηκε. Και λέω λοιπόν, γιατί παρουσιάσαμε το «Μένουμε Όρθιοι Ι», γιατί παρουσιάσαμε το «Μένουμε Όρθιοι ΙΙ»; Γιατί έχουμε μάθει από αυτή την εμπειρία.\nΑλλά όχι σε αυτά που είπατε. Καμία ένσταση δεν έχω εκφράσει εγώ και οι σύντροφοι και συντρόφισσες που συζητήσαμε το κείμενο ούτε για την ηγεσία του Αλέξη ούτε για τη διεύρυνση. Όλα αυτά είναι ψεύτικα διλήμματα. Δεν είναι «φρένο» η συζήτηση στην Αριστερά. Στην Αριστερά, πόσω μάλλον τώρα που υπάρχει αυτή η τριπλή κρίση κλιματική, πανδημίας, οικονομίας, είναι ακριβώς η στιγμή που χρειάζεται μια πολύ μεγάλη συζήτηση. Είναι δυνατόν να μη συζητάει το κόμμα και αυτό να αποτελεί «φρένο», όταν έχουμε αυτές τις προκλήσεις;\nΠώς κάνουμε τις αξίες μας, της αλληλεγγύης, της στήριξης της κοινωνίας, «πενηνταράκια»; Πώς κάνουμε ένα πρόγραμμα που μπορεί να πάρει υπόψη όλα αυτά τα πράγματα που έχουν αλλάξει τον τελευταίο χρόνο που ο κόσμος αξιολογεί ξανά τα σημαντικά πράγματα στη ζωή, το πόσο σημαντική είναι η Υγεία, που καταλαβαίνει ότι στις δύσκολες στιγμές το Κράτος μπορεί και χρειάζεται να παρεμβαίνει; Τι σημαίνει αυτό για ένα πρόγραμμα; Όλη η Αριστερά θέλει να τα συζητήσει αυτά. Αλίμονο εάν η Αριστερά σταματήσει να συζητήσει για αυτά τα θέματα, για το ύφος της αντιπολίτευσης, τις προτεραιότητες, τι πρέπει να υπάρχει στο πρόγραμμα. Αυτό δεν είναι φρένο, αυτό είναι ζωή. Αυτό είναι το οξυγόνο της Αριστεράς για να μπορεί να παρεμβαίνει. Η Αριστερά δεν είναι ούτε ο ηγέτης ούτε οι παλιοί υπουργοί ούτε η Κεντρική Επιτροπή. Είναι όλος ο κόσμος που θέλουμε να επικοινωνήσουμε, που θέλει να μας πει το πρόβλημά του, που έχει χρήσιμη πληροφορία που δεν την έχουν τα κεντρικά στελέχη. Έτσι λειτουργεί η Αριστερά. Δεν θα το ήθελα καθόλου διαφορετικό γιατί η συζήτηση, η διαβούλευση, η ενασχόληση, ο πειραματισμός, το άγχος για να πάμε ακόμη καλύτερα απ’ ό,τι μπορούμε, είναι αυτό που θα μας πάει μπροστά.\nΘα θυμάστε το ΠΑΣΟΚ μετά από το Καστελόριζο και στις δημοτικές και περιφερειακές εκλογές, πήγε μια χαρά. Το μόνο που κρατάω από την ερώτησή σας είναι ότι πιστεύω ότι δεν θα πέσει η Ν.Δ ως ώριμο φρούτο. Η Αριστερά πρέπει να είναι εκεί, με τις προτάσεις της, να συζητάει με τον κόσμο, να κάνει ένα πρόγραμμα, αυτό το πρόγραμμα να γίνει “πενηνταράκια” και έτσι θα αλλάξει το κλίμα. Από τη μια πλευρά, δέχομαι την ερώτησή σας ότι δεν θα πέσει σαν ώριμο φρούτο η Ν.Δ και από την άλλη είμαι αισιόδοξος ότι μια Αριστερά που έχει την αυτοπεποίθηση να συζητά, να διαβουλεύεται, να παρεμβαίνει, να μη φοβάται την Κοινωνία, έχει τα αυτιά της ανοιχτά, μπορεί να αλλάξει το κλίμα.\nΤελειώνω με κάτι που λένε οι οικονομολόγοι, αφού άρχισα με τον Κέινς. Οι οικονομολόγοι παίρνει πάντα πολύ καιρό να καταλάβουν κάποιες αλλαγές και μετά εκπλήσσονται πόσο ραγδαία αλλάζουν τα πράγματα. Ισως ισχύει και για τους πολιτικούς και για τους δημοσιογράφους αυτό.\nΦίλης για ομολογία Πολάκη: Τη μεσαία τάξη τη διέλυσαν τα μνημόνια


Οι «τυχεροί» της Αρχιεπισκοπής και της Ιεράς Συνόδου | Dogma\nΑΡΧΙΚΗ / ΔΙΑΦΟΡΑ / Οι «τυχεροί» της Αρχιεπισκοπής και της Ιεράς Συνόδου\nΟι «τυχεροί» της Αρχιεπισκοπής και της Ιεράς Συνόδου\nΟ δημοσιογράφος κ. Γιώργος Φερδής και η πρώην γ.γ του υπουργείου Πολιτισμού κ. Λίνα Μενδώνη ήταν οι τυχεροί σήμερα το πρωί στην Ιερά Σύνοδο της Εκκλησίας της Ελλάδος και στην Ιερά Αρχιεπισκοπή Αθηνών αντίστοιχα.\nΤην Βασιλόπιτα στην Ιερά Σύνοδο της Εκκλησίας της Ελλάδος ευλόγησε και μοίρασε σήμερα το πρωί ο Αρχιεπίσκοπος Αθηνών και πάσης Ελλάδος κ. Ιερώνυμος. Ο Αρχιεπίσκοπος μοίρασε τα κομμάτια σε όλους τους παρευρισκόμενους με την ευχή να έχουν μία παραγωγική και ειρηνική χρονιά. Ο δημοσιογράφος του εκκλησιαστικού ρεπορτάζ κ. Γιώργος Φερδής έκπληκτος ανακάλυψε ότι στο κομμάτι του υπήρχε το τυχερό φλουρί και φανερά συγκινημένος μοιράστηκε την χαρά του με τον Αρχιεπίσκοπο, ο οποίος του ευχήθηκε υγεία λέγοντας παράλληλα ότι φέτος θα είναι η χρονιά του, -κάτι που ολόψυχα του ευχόμαστε και εμείς- και του προσέφερε ως δώρο μια εικόνα του Αποστόλου Παύλου. Ο κ. Φερδής ευχαρίστησε τον Αρχιεπίσκοπο και του ευχήθηκε υγεία και δύναμη στο δύσκολο έργο του. Αναλυτικό ρεπορτάζ για την κοπή της πίτας στην Σύνοδο εδώ.\nΣτην συνέχεια στην Βασιλόπιτα που ευλόγησε ο Αρχιεπίσκοπος στην Ιερά Αρχιεπισκοπή Αθηνών το φλουρί έτυχε στην κ. Λίνα Μενδώνη πρώην γενική γραμματέα του υπουργείου Πολιτισμού. Αναλυτικό ρεπορτάζ για την κοπή της πίτας στην Αρχιεπισκοπή εδώ.\nΤο dogma.gr εύχεται στον συνάδελφο, αλλά και στην κ. Μενδώνη, το 2017 να είναι η χρονιά τους. Μία χρονιά γεμάτη επιτυχίες, αντοχές, ανοχές, αισιοδοξία και λιγότερα άγχη, ανασφάλεια και προβλήματα.\nTags: ΑΡΧΙΕΠΙΣΚΟΠΗ, ΑΡΧΙΕΠΙΣΚΟΠΟΣ, ΒΑΣΙΛΟΠΙΤΑ, ΓΙΩΡΓΟΣ ΦΕΡΔΗΣ, ΙΕΡΑ ΣΥΝΟΔΟΣ, ΛΙΝΑ ΜΕΝΔΩΝΗ, ΦΛΟΥΡΙ


Αναρτήθηκε από Valia Dim στις 2:15 μ.μ. Δεν υπάρχουν σχόλια:\nΑναρτήθηκε από Valia Dim στις 1:55 μ.μ. Δεν υπάρχουν σχόλια:\nΑναρτήθηκε από Valia Dim στις 12:25 π.μ. Δεν υπάρχουν σχόλια:\nΑναρτήθηκε από Valia Dim στις 11:49 μ.μ. Δεν υπάρχουν σχόλια:\nΑναρτήθηκε από Valia Dim στις 11:11 μ.μ. Δεν υπάρχουν σχόλια:


Βαθειές οι ιδεολογικές διαφορές ΝΔ και ΣΥΡΙΖΑ. (Άρθρο μου στο lykavitos.gr, 22-11-2019) - Στράτος Σιμόπουλος\nHome / Άρθρα / Βαθειές οι ιδεολογικές διαφορές ΝΔ και ΣΥΡΙΖΑ. (Άρθρο μου στο lykavitos.gr, 22-11-2019)\nΒαθειές οι ιδεολογικές διαφορές ΝΔ και ΣΥΡΙΖΑ. (Άρθρο μου στο lykavitos.gr, 22-11-2019)\nΗ αριστερά ανέκαθεν αξιοποιούσε το «ταλέντο» της να συμβολοποιεί στην Ελλάδα πρόσωπα, γεγονότα, αλλά και πολιτικές διαμάχες. Αντίθετα, η κεντροδεξιά δεν έχει να επιδείξει σημαντικές επιτυχίες σε αυτό το πεδίο.\nΣτο πλαίσιο αυτό, η πρόσφατη εορτή και πορεία του Πολυτεχνείου ανέδειξε για μία ακόμη φορά αυτή την αντίθεση μεταξύ των δύο πολιτικών σχηματισμών.\nΤο Πολυτεχνείο για την αριστερά ακόμη και σήμερα συμβολίζει τη μάχη για περισσότερη δημοκρατία, άσχετα αν 50 χρόνια μετά η δημοκρατία μας είναι βαθιά και στέρεη. Ειδικά αν στην εξουσία βρίσκεται κεντροδεξιά κυβέρνηση, η οποία εξ’ ορισμού εξυφαίνει σκοτεινά σχέδια εναντίον των λαϊκών κατακτήσεων, τότε το Πολυτεχνείο αποκτά και αντικυβερνητική διάσταση.\nΠόσο όμως έχουν απήχηση αυτά τα διλήμματα στην Ελλάδα του 2020, η οποία μάλιστα έχει διέλθει δια «πυρός και σιδήρου» την τελευταία δεκαετία;\nΠλέον, ένα πολύ μικρό ακροατήριο διαθέτει ευήκοα ώτα διότι το «ψωμί, παιδεία, ελευθερία» των δεκαετιών του 60 και του 70 για τους περισσότερους Έλληνες σήμερα σημαίνει:\n– Περισσότερες και καλύτερα αμειβόμενες δουλειές.\n– Πανεπιστήμια που είναι κέντρα παραγωγής γνώσεων και όχι ορμητήρια αντιεξουσιαστών.\n– Διεύρυνση της δυνατότητας του πολίτη να έχει περισσότερες επιλογές όταν αναφέρεται στην υγεία, την παιδεία, την πρόνοια, τον πολιτισμό και στα δημόσια αγαθά.\nΤις παραπάνω απαιτήσεις ικανοποιεί με την πρότασης της για την αναθεώρηση η Νέα Δημοκρατία (αναθεώρηση των άρθρων για τα δάση, τα Πανεπιστήμια και πολλαπλές επιλογές στα δημόσια αγαθά).\nΗ αριστερά ακόμη και για προφανή ζητήματα, όπως τα σοβαρά προβλήματα που αντιμετωπίζει η ΔΕΗ ή οι αστικές συγκοινωνίες της Θεσσαλονίκης προτιμά να μην δίνει λύση και να τα καθιστά δήθεν «σύμβολα» στον αγώνα της κατά του κεφαλαίου και των ιδιωτικοποιήσεων.\nΤην ίδια στιγμή όμως ταλαιπωρεί τους πολίτες και τους κρατά εγκλωβισμένους σε ένα κράτος-πατερούλη.\nΗ διαδικασία, λοιπόν, αναθεώρησης του Συντάγματος ανέδειξε τις ιδεολογικές διαφορές μεταξύ της ΝΔ και του ΣΥΡΙΖΑ, που όμως δεν είναι καθόλου θεωρητικές, αλλά έχουν άμεσες και μετρήσιμες επιπτώσεις στην ζωή και στο επίπεδο ζωής των πολιτών, καθώς και στην ανάπτυξη αυτού του τόπου.\nΤο κυρίαρχο ιδεολογικό και πολιτικό διακύβευμα έγκειται, όμως, στην εμμονή του ΣΥΡΙΖΑ για την θρησκευτική ουδετερότητα με αναθεώρηση του άρθρου 3 παρ.1. Δεν θέλω να ασπασθώ την άποψη ότι η αριστερά παραδοσιακά βρίσκεται απέναντι από την ορθόδοξη εκκλησία διότι η δεύτερη «τόσο με το φιλανθρωπικό της έργο όσο και με το πνευματικό, με την ύπαρξη δηλαδή του παραδείσου και τη μετά θάνατο ζωή αποτρέπει τους πιστούς από το να προχωρήσουν εδώ και τώρα στη λαϊκή επανάσταση».\nΜε πρόφαση τα ανθρώπινα δικαιώματα, η αριστερά στέκεται «απέναντι» στο κύριο συστατικό στοιχείο της ελληνικής εθνικής ταυτότητας που είναι η ορθοδοξία, και στο άλλο συστατικό στοιχείο, το οποίο είναι η γλώσσα, κάνει εκπτώσεις.\nΜε ρεαλιστική πολιτική η ΝΔ του Κυριάκου Μητσοτάκη απέκρουσε την προσπάθεια του ΣΥΡΙΖΑ για τον συνταγματικό ορισμό του Ελληνικού Κράτους ως ουδετερόδοξου.\nΗ ΝΔ επανέφερε, παράλληλα, σε σωστές βάσεις το μάθημα της ιστορίας στα σχολεία και την αριστεία στους σημαιοφόρους των παρελάσεων.\nΤέλος, η ΝΔ ξεδιπλώνει μια διαφορετική πολιτική και στο θέμα αντιμετώπισης του προσφυγικού με περισσότερες περιπολίες στα σύνορα, ταχύτερες διαδικασίες απονομής ασύλου και κλειστά προαναχωρησιακά κέντρα.\nΣε λίγες εβδομάδες τα αποτελέσματα και στον τομέα αυτό θα είναι ορατά.\nΣυζητάμε σχετικά με την κάρτα εισόδου στα πανεπιστήμια και τις φοιτητικές κομματικές παρατάξεις στην εκπομπή «Ημερολόγιο» στο ΣΚΑΪ 100.3 fm με τον Παύλο Τσίμα.Ξανά το «Παλατάκι» στην επικαιρότητα. Συζητάμε με τη Σύνθια Σάπικα στην εκπομπή «ΣΥΝ» στην ΕΡΤ3.\n8 ώρες ago Το δεύτερο επιχείρημα είναι ότι μια δεύτερη ήττα του Τσίπρα τον στέλνει σπίτι του.Το τελευταίο που ενδιαφέρει την κ… https://t.co/HXHR0TjPx1


007 - Enternity.gr\nΠρώτο gameplay video για το GoldenEye 25, ένα fan remake του GoldenEye 007 του Nintendo 64\nΗ ομάδα του GoldenEye 25, ενός fan rameke για το GoldenEye 007 του Nintendo 64, έδωσε στη δημοσιότητα το πρώτο gameplay video του.\nΤραγικός ο Pierce Brosnan στο GoldenEye\nΦαίνεται πως ο Pierce Brosnan τα καταφέρνει μόνο με τον κινηματογραφικό James Bond, αφού σε πρόσφατη εμφάνισή του στην τηλεοπτική εκπομπή του Jimmy Fallon δοκίμασε να παίξει το GoldenEye 007 και τα έκανε… μαντάρα.\nΗ Activision αφαιρεί τα Bond games από το Steam\nΤα παιχνίδια της Activision με τον γνωστό πράκτορα James Bond δεν είναι πια διαθέσιμα στο Steam ή το web store της ίδιας της εταιρείας.\nΑπολύσεις στην Eurocom\nΦαίνεται πως οι πωλήσεις του 007 Legends δεν πήγαν πολύ καλά, καθώς η Eurocom ανακοίνωσε πως πολύ σύντομα θα προβεί σε απολύσεις.\nTο εισαγωγικό video του 007 Legends\nΤο 007 Legends κυκλοφορεί στις 16 Οκτωβρίου για PC, PlayStation 3 και Xbox 360, ενώ για Wii U αναμένεται μέσα στο Νοέμβριο, αλλά η Eurocom έδωσε από τώρα στη δημοσιότητα το εισαγωγικό video του παιχνιδιού.\nΑποστολές από το Goldfinger στο 007 Legends\nH Activision έδωσε στη δημοσιότητα ένα νέο trailer για το επερχόμενο 007 Legends, το οποίο θα βασίζεται σε πέντε κλασικές ταινίες του James Bond.\nΝέες αποστολές στο 007 Legends\nΔύο νέες αποστολές ανακοίνωσε η Activision για το 007 Legends, το νέο τίτλο που θα βασίζεται σε πέντε κλασικές ταινίες του James Bond και αναπτύσσεται από την Eurocom.\nGameplay video από το 007 Legends\nΗ Activision δημοσίευσε ένα νέο gameplay trailer για το 007 Legends, το οποίο και θα κυκλοφορήσει στις 16 Οκτωβρίου.\nΗ σειρά των James Bond games συνεχίζεται και για φέτος και η Activision ετοιμάζει το 007 Legends.\nPreviews PS3 XBOX 360 E3-2012\nE3 2012: Τα καλύτερα trailers\nVideos που μας άφησαν άφωνους\nΗ πρώτη αποστολή του 007 Legends\nΤο Moonraker, η 11η ταινία της σειράς James Bond είναι η πρώτη που απασχολεί το νέο video game των Eurocom και Activision που θα κυκλοφορήσει με τον τίτλο 007 Legends.\nΛειτουργίες Kinect στο 007 Legends\nΤο Amazon αναφέρει στη σχετική του ανάρτηση για το 007 Legends πως ο τίτλος θα συνεργάζεται με το Kinect.\nΈρχεται το 007 Legends\nH Activision ανακοίνωσε τη διάθεση της εορταστικής έκδοσης 007 Legends, με την οποία θα επισημάνει τα 50 χρόνια του franchise.\nΗ πρώτη εικόνα του 007: Skyfall\nΗ πρώτη εικόνα από τη νέα κινηματογραφική περιπέτεια του James Bond ήρθε στο φως της δημοσιότητας.\nTo 007: Skyfall έρχεται με video game\nΤο τελευταίο τεύχος του περιοδικού Empire αναφέρει πως η νέα ταινία της κινηματογραφικής σειράς James Bond, το Skyfall, θα κυκλοφορήσει ταυτόχρονα με ένα ομώνυμο video game.\nΤο site του 007 ανανεώθηκε\nΟι προετοιμασίες για την 23η ταινία της κινηματογραφικής σειράς James Bond έχουν ξεκινήσει.


Δευ. 13 ΙΟΥ 20 14:58\nΞεκίνησε σήμερα Παρασκευή 23 Νοεμβρίου το Διασυλλογικό Πρωτάθλημα Τένις Ανδρών και Γυναικών για το 2019. Το «ΗΡΑΚΛΕΙΟ» συμμετέχει στον κορυφαίο θεσμό για την ανάδειξη του Πρωταθλητή Ελλάδος σε επίπεδο συλλόγων με δυο ομάδες, των Ανδρών και των Γυναικών.\nΝα θυμίσουμε για όσους δεν γνωρίζουν ότι οι Άνδρες του «ΗΡΑΚΛΕΙΟ» το 2018 είχαν πάρει την τρίτη θέση στην Ελλάδα, ενώ οι Γυναίκες κέρδισαν την άνοδο από την Β’ στην Α΄ κατηγορία.\nΟι Άνδρες στον όμιλο τους κληρώθηκαν με την Κέρκυρα, τον Φθιωτικό και τον Παπάγου. Στην πρώτη αναμέτρηση με τον ΟΑ Παπάγου, ο Γιάννης Μπροκάκης κέρδισε τον Τσονάκη 60, 62 ο Χάρης Καπόγιαννης επικράτησε του Αστρεινίδη 76(4) 64 και στο διπλό οι Μπροκάκης/ Μπόγρης κέρδισαν τους Λουκίσσα/ Βλαβιανό 62 36 10-8.\nΑύριο Σάββατο 23/11 η ομάδα των Ανδρών θα αντιμετωπίσει τον Φθιωτικό.\nΟι γυναίκες είχαν πιο δύσκολη κλήρωση με την Φιλοθέη και την Ηλιούπολη.\nΣτην πρώτη συνάντηση με τη Φιλοθέη έχασαν 3-0, η Ζαφειροπούλου έχασε από την πολύ έμπειρη Στεφάνου 61 60 και η Κωστάκη από την Κορδολάιμη 62 62. Στο διπλό η Γιορταμη με την Κωστάκη έχασαν 60 61 από το δίδυμο Στεφάνου/ Κορδολάιμη.\nΑύριο Σάββατο 23/11 θα διεκδικήσουν την δεύτερη θέση στον Όμιλο τους κόντρα στην Ηλιούπολη.\n13.07.2020 - 12:01\nΟ Ολλανδός διαιτητής, Ντάνι Μακέλι θα σφυρίξει το ντέρμπι της αγωνιστικής ανάμεσα σε ΑΕΚ-ΠΑΟΚ την Τετάρτη στο Ολυμπιακό Στάδιο.\nΟ Ολλανδός διαιτητής από την κατηγορία Elite, ορίστηκε για το ντέρμπι της δεύτερης θέσης στο ΟΑΚΑ, την Τετάρτη (15/07, 21:30), έχοντας για βοηθούς τους συμπατριώτες του Μάριο Ντικς και Χέσελ Στέιχστρα, ενώ τέταρτος διαιτητής θα είναι ο Αριστοτέλης Διαμαντόπουλος. Στο VAR οι Γιόακιμ Κάμφιους, Πολυχρόνης Κωσταράς.\nΟ Ντάνι Μακέλι είχε σφυρίξει τη ρεβάνς Αρη-ΑΕΚ (2-2) στο Κύπελλο πριν 20 μέρες.\nΣτο παιχνίδι του Ολυμπιακού με τον ΟΦΗ στο Ηράκλειο (19:15), ορίστηκε ο Αριστείδης Βάτσιος, έχοντας τους Μιχάλη Δημόπουλο και Νίκο Πάγκαλο, για βοηθούς.\nΟ Δημήτρης Μαλούτας θα είναι ο τέταρτος του αγώνα, ενώ VAR και AVAR οι Ευστάθιος Γκορτσίλας και Θεόφιλος Μωϋσιάδης, αντίστοιχα.\nΤέλος, το παιχνίδι του Άρη με τον Παναθηναϊκό (19:15) θα διευθύνει ο Γιώργος Βρέσκας, με βοηθούς του τους Κώστα Καλαμπόκη και Ηλία Κωνσταντίνου.\nΤέταρτος ορίστηκε ο Φώτης Φωτιάδης και στο VAR και AVAR οι Τάσος Σιδηρόπουλος και Αλέξανδρος Τσαμούρης.


Dorsett Shepherds Bush, London, Λονδίνο, ENG, Ηνωμένο Βασίλειο - Σύγκριση προσφορών\n58 Shepherd's Bush Green, White City, London, UK, Λονδίνο, Ηνωμένο Βασίλειο\nΕξαιρετικόΒάσει 2.473 κριτικών\nΟι καλύτερες προσφορές για το Dorsett Shepherds Bush, London\nΚριτικές για το Dorsett Shepherds Bush, London\nΠληροφορίες για το Dorsett Shepherds Bush, London\nΑυτό το ξενοδοχείο (Λονδίνο) βρίσκεται σε αποσταση 10 λεπτών με τα πόδια από το κέντρο της πόλης και λίγα βήματα από το O2 Shepherds Bush Empire. Επιπλέον, διαθέτει δωρεάν ασύρματο ίντερνετ στους κοιν...\nΠαροχές στο Dorsett Shepherds Bush, London\nΦωτογραφίες από το Dorsett Shepherds Bush, London\nΠού βρίσκεται το Dorsett Shepherds Bush, London\nHyde Park3,6 χλμ.\nBuckingham Palace5,7 χλμ.\nPiccadilly Circus6,2 χλμ.\nLeicester Square6,5 χλμ.\nTrafalgar Square6,7 χλμ.\nWestminster Abbey6,7 χλμ.\nΛονδίνο Hammersmith1,4 χλμ.\nΛονδίνο Kensington Olympia1,4 χλμ.\nΛονδίνο Palace Gardens Terrace2,2 χλμ.\nΛονδίνο Turnham Green2,3 χλμ.\nΛονδίνο Palace Court2,4 χλμ.\nDorsett Shepherds Bush, London: Συχνές ερωτήσεις\nΠόσο κοντά βρίσκεται το Dorsett Shepherds Bush, London στο πλησιέστερο αεροδρόμιο, Λονδίνο Διεθνές Αεροδρόμιο Χίθροου;\nΣε απόσταση 16,5 χλμ., η διαδρομή από το πλησιέστερο αεροδρόμιο, Λονδίνο Διεθνές Αεροδρόμιο Χίθροου, στο Dorsett Shepherds Bush, London διαρκεί συνήθως 20min περίπου, ανάλογα με την κίνηση. Βεβαιωθείτε ότι έχετε ενημερωθεί για τις συνθήκες κίνησης κοντά στο ξενοδοχείο και το αεροδρόμιο, καθώς ορισμένες περιοχές έχουν μεγαλύτερη κίνηση και μπορεί η διάρκεια της διαδρομής να είναι μεγαλύτερη.\nΛονδίνο Διεθνές Αεροδρόμιο Χίθροου - Ποιος είναι ο καλύτερος τρόπος μετακίνησης στο Dorsett Shepherds Bush, London;\nΠόσο απέχει το Dorsett Shepherds Bush, London από το κέντρο της πόλης Λονδίνο;\nΤο Dorsett Shepherds Bush, London απέχει μόλις 1,8 χλμ. από το κέντρο της πόλης Soho, Λονδίνο. Από το Dorsett Shepherds Bush, London μπορείτε να βρείτε δημοφιλή αξιοθέατα, όπως: Hyde Park.\nΠοιος είναι ο τηλεφωνικός αριθμός του Dorsett Shepherds Bush, London;\nΕάν έχετε ερωτήσεις ή προβληματισμούς με τη διαμονή σας, καλέστε στο +44 203 262 1026 για να μιλήσετε με υπεύθυνο της ρεσεψιόν του Dorsett Shepherds Bush, London.\nΥπάρχει Wi-Fi στο Dorsett Shepherds Bush, London;\nΝαι, το Dorsett Shepherds Bush, London διαθέτει Wi-Fi για τους επισκέπτες του.\nΥπάρχει γυμναστήριο ή χώρος άσκησης στο Dorsett Shepherds Bush, London;\nΝαι, υπάρχει γυμναστήριο για τους επισκέπτες του Dorsett Shepherds Bush, London. Μπορεί να μη λειτουργεί όλο το 24ωρο και γι' αυτό καλύτερα να ρωτήσετε στη ρεσεψιόν κατά την άφιξή σας.\nΞενοδοχεία παρόμοια με το Dorsett Shepherds Bush, London\nΞενοδοχεία κοντά στο Dorsett Shepherds Bush, London\n3 - 5 Rockley Road, Λονδίνο, Ηνωμένο Βασίλειο\nΤο Ibis London Shepherds Bush - Hammersmith είναι κτισμένο στην πόλη Λονδίνο και απέχει λίγα λεπτά με τα πόδια από αξιοθέατα, όπως το Bush Theatre. Οι επισκέπτες μπορούν επίσης να χρησιμοποιήσουν δωρεάν σύνδεση στο ίντερνετ σε όλους τους χώρους του ξενοδοχείου.\n65 Shepherds Bush Road, Λονδίνο, Ηνωμένο Βασίλειο\n101-103 Shepherds Bush Road, Λονδίνο, Ηνωμένο Βασίλειο\nΤο Saba Hotel London είναι κτισμένο στην πόλη Λονδίνο και είναι πολύ κοντά σε αξιοθέατα, όπως το O2 Shepherds Bush Empire. Επιπλέον, διαθέτει χρηματοκιβώτιο, υπηρεσίες πλυσίματος ρούχων και express άφιξη / αναχώρηση.


Η Συνομοσπονδία μας - ΑΣΠΕ\nΗ Συνομοσπονδία μας\nΗ Α.Σ.Π.Ε. (Ανωτάτη Συνομοσπονδία Πολυτέκνων Ελλάδος) ιδρύθηκε το 1931 και από τότε έχει αναλάβει την εκπροσώπηση των Πολυτέκνων, τη μελέτη και την προώθηση των αιτημάτων τους, και γενικά την προαγωγή των ηθικών και υλικών συμφερόντων τους.\nΠαράλληλα, η Συνομοσπονδία προασπίζεται το θεσμό της οικογένειεας και αγωνίζεται για τη διατήρηση των ελληνικών παραδόσεων, καθώς και για την αφύπνιση όλων των δυνάμεων της χώρας, για την επίλυση του Δημογραφικού προβλήματος.\nΗ Α.Σ.Π.Ε., βάσει των διατάξεων των εκάστοτε ισχυόντων νόμων, απονέμει την πολυτεκνική ιδιότητα και χορηγεί τα προβλεπόμενα πιστοποιητικά τόσο για το επίδομα / σύνταξη στην πολύτεκνη μητέρα που θέσπισε η πολιτεία, καθώς και για κάθε νόμιμη χρήση (διορισμούς, μετεγγραφές, εισαγωγή σε ορισμένες σχολές, στεγαστικά δάνεια κ.λ.π.).\nΑνακοινώσεις Α.Σ.Π.Ε. 1011\nΑνακοινώσεις Συλλόγων 540\nΘέματα Εκπαιδευτικών Πολυτέκνων 359


Ξέσπασε κατά Χένες-Ρουμενίγκε ο Μπράιτνερ! - Sportsking.gr\nΞέσπασε κατά Χένες-Ρουμενίγκε ο Μπράιτνερ!\nΟ παλαίμαχος παίκτης της Μπάγερν Μονάχου, Πολ Μπράιτνερ, εξαπέλυσε σφοδρή επίθεση κατά των Ρουμενίγκε-Χένες κατηγορώντας τους για καταστροφή της εικόνας των βαυαρών.\n22.10.2018 | 20:27\nΗ έκτακτη συνέντευξη Τύπου της Μπάγερν Μονάχου την περασμένη Παρασκευή (19/10) εξελίχθηκε σε ξέσπασμα των Ρουμενίγκε και Χένες κατά των δημοσιογράφων για την κριτική που ασκούν στην Μπάγερν Μονάχου.\nΟ παλαίμαχος θρύλος των Βαυραών, Πολ Μπράιτνερ, μόλις λίγες ημέρες αργότερα στράφηκε εναντίον του εκτελεστικού διευθυντή και του προέδρου της ομάδας, κατηγορώντας τους ότι καταστρέφουν την εικόνα της.\nΑναλυτικά τα όσα δήλωσε ο Μπράιτνερ:\n«Με αυτή τη συνέντευξη Τύπου, ο Ρουμενίγκε και ο Χένες κατέστρεψαν όλη τη σκληρή δουλειά που είχε κάνει τα τελευταία χρόνια η ομάδα για να σβήσει την εικόνα της αλαζονικής ομάδας. Στα 48 χρόνια που ασχολούμαι με την Μπάγερν δεν το περίμενα ποτέ ότι θα έδειχναν τέτοια αδυναμία».